text:
Portugal
Nagsasabtan: 38°42′N 9°11′W / 38.700°N 9.183°W
Ti Portugal i/ˈpɔrtʃʉɡəl/ (Portuges: Portugal, IPA: [puɾtuˈɣaɫ]), opisial a ti Portuges a Republika (Portuges: República Portuguesa) ket maysa a pagilian a mabirukan idiay abagatan a laud nga Europa idiay Iberiano a Peninsula. Ti Portugal ket isu ti akinlaud unay a pagilian idiay Europa, ken nabeddengan daytoy babaen ti Taaw Atlantiko iti laud ken iti abagatan babaen ti Espania iti amianan ken daya. Dagiti Atlantiko a purpuro iti Asores ken Madeira ket paset dagitoy ti Portugal. Daytoy a pagilian ket nainaganan iti maikadua a kadakkelan a siudad ti Porto, a ti Latin a naganna idi ket ti Portus Cale.[7]
Ti uneg ti daga a nagbeddengan ti Portuges a Republika tatta nga aldaw ket agnanayon a natataengan manipud idi prehistoriko a panawen: sinakup babaen dagiti Seltas a kas dagiti Gallaeci ken dagiti Lusitanos, a naitipon iti Romano a Republika ken kalpasan daytoy ket nataengan dagiti Hermaniko a tattao a kas dagiti Suebi, Suebos, Bandalos ken dagiti Bisigodos. Idi maika-8 a siglo kaaduan iti Iberiano a Peninsula ket naiparukma babaen dagiti Moro nga umasak a nagipaduyakyak ti Islam, a kalpasan daytoy ket pinapanaw babaen dagiti Kaballeros Templarios babaen ti Urnos ni Kristo. Idi panawen dagiti Kristiano a Reconquista, ti Portugal nagbangon ti bukodna a nawaya a pagarian manipud ti León idi 1139, a nagtunton daytoy a kas ti kadaanan a pagilian-estado iti Europa.[8]
Idi maika-15 ken maika-16 a sigsiglo, a nagbanagan ti pionero ti Tawen ti Panakaduktal, ti Portugal lumaud pinadakkelna ti impluensiana ken nangbangon ti sangalubongan nga imperio tapno mairam kadgiti tagikuana idiay Aprika, Asia, Oceania, ken ti Abagatan nga Amerika, nga isu ti nagbalin a kangrunaani ti lubong ti ekonomia, politika ken sangalubongan a bileg ti militar. Ti Portuges nga Imperio ket isu idi ti immuna a sangalubongan nga imperio ti pakasaritaan,[9] ken isu pay ti kapautan kadagiti kolonia ti Eurpeano nga imperio, a gangani a nagpaut iti 600 a tawtawen, manipud ti pannakatiliw iti Ceuta idi 1415, aginggana ti pannakaited ti kinaturay ti Daya a Timor idi 2002. Nupay kasta, ti internasional a kasaadan ti pagilian ket kaaduan a naipabassit idi las-ud ti maika-19 a siglo, a naipangpangruna idi kaplasan ti Panagwaywayas iti Brasil, ti kadakkelan a kolonia ti pakasaritaanna.
Kalpasan ti rebolusion ti 5 Oktubre 1910 a nangikkat ti monarkia, ti demokratiko ngem saan a natalna nga Umuna a Republika ti Portugal ket nabangon idi ngem sinarunuan idi babaen ti "Estado Novo" autoritariano a turay. Ti demokrasia ket naipasubli kalpasan ti Kolonia a Gubat ti Portugal ken ti Rosal a Rebolusion idi 1974, a kalpasan daytoy dagiti ballasiw taaw a probinsia ti Portugal ket nawayaanda (a naipangpangruna ti Angola ken Mosambike); ti naudi a ballasiw taaw a teritorio ti, Macau, ket naisubli ti Tsina idi 1999.
Ti Portugal ket maysa a naparang-ay a pagilian nga addaan iti nangato a Pagsurotan ti Panagrangrang-ay ti Nagtagitaon, ti maika-19 a kangatuan ti kasayaat ti biag iti lubong manipud idi 2005, ken ti napigsa a sistema ti panagaywan ti salun-at. Ti Portugal ket maysa kadagiti kaaduan a naiglobalisado iti lubong ken kakappian a pagpagilian:[10] kemeng ti Kappon ti Europaken ti Nagkaykaysa a Pagpagilian, ken nagbangon a kameng ti Latin a Kappon, ti Organisasion dagiti Ibero-Amerikano nga Estado, OECD, NATO, Dagiti Komunidad ti Pagsasao a Portuges a Pagilian, ti Eurosonea ken ti Schengen a Tulagan.
Dagiti linaon
Pakasaritaan[urnosen | urnosen ti taudan]
Nasapa a pakasaritaan[urnosen | urnosen ti taudan]
Ti nasapa a pakasaritaan ti Portugal ket maibingay kadagiti amin a paset ti Iberio a Peninsula a mabirukan idiay Abagatan a laud nga Europa. Ti nagan ti Portugal ket naala manipud ti Roamno a nagan ti Portus Cale. Ti rehion idi ket tinaengan babaen dagiti Kasakbayan a Keltiko ken dagiti Keltiko, ken nagtaudan dagiti tattao a kas dagiti Galaiko, Lusitano, Keltiko ken Konio, a binisita babaen dagiti Penisia ken Kartahinio, a nainkorporado kadagit dominion ti Romano a Republika idi ti Lusitania ken paset ti Gallaecia, kalpasan ti 45 BC aginggana idi 298 AD, ken tinaengan manen babaen dagiti Suebo, Burio, ken Bisogodo, ken pinarukma babaen dagiti Moro. Dagiti sabali pay nga impluensia ket mairaman pay dagiti dadduma a tugot ti maika-5 a siglo ti pagtaengan dagiti Alano, a nabirukan idiay Alenquer (daan a Hermaniko "Alankerk" ), Coimbra ken Lisbon.[11]
Ti rehion iti agdama nga aldaw a Portugal ket tinaengan idi babaen dagiti Neandertal ken kalpasanna babaen dagiti Homo sapiens, a nagtawtawataw iti awan pagbeddenganna a rehion ti akin-amianan nga Iberio a peninsula.[12] Dagitoy ket dagidi agan-anup ken agburburas a kagimongan nga, uray a saan a nangbangon kadagiti nadur-as a pangtaengan, nangibangonda met kadagiti naurnos a kangimongan. Ti neolitiko a Portugal ket nag-eksperimento iti panagpaamo kadagiti agar-arab nga ayup, ti panangimuyong kadagiti apit ti sereal ken panagkalap.[12]
Naipampamattian babaen dagiti eskolar nga iti sapa ti immuna a milenio BC, dagiti nadumaduma nga ayus dagiti Keltiko ket rinautda ti Portugal manipud iti Sentral nga Europa ken nakiinnasawa kadagiti lokal a populasion,ken nangporma kadagiti nadumaduma a grupo ti etniko, kadagiti adu a tribu.
Ti kangrunaan kadagitoy a tribu ket dagiti Calaicia ti Akin-amianan a Portugal, dagiti Lusitanio ti sentral a Portugal, dagiti Keltiko ti Alentejo, ken dagiti Konio ti Algarve. Kadagiti basbassit a tribu wenno dagiti sub-dibision ket dagiti Brakaro, Koelerno, Ekueso, Grobio, Interamisi, Leuno, Luankoi, Limiko, Narbaso, Nemetano, Pesure, Kuakuerno, Seurbo, Tamagani, Taporo, Turdulo, Taga-ugma a Turdulo, Turdulo Oppidano, Turodo, ken Soela.
Adda met idiay akin-abagatan a paset ti pagilian ti bassit, semi-permanente a komersial a pagtaengan ti aplaya a binangon babaen dagiti Penisia-Kartahinio (a kas ti Tavira, idiay the Algarve).
Heograpia[urnosen | urnosen ti taudan]
Ti teritorio ti Portugal ket mangiraman ti maysa a lugar idiay Iberio a Peninsula (makunkuna a kas ti kontinente babaen ti kaaduan a Portuges) ken dagiti dua a purpuro idiay Taaw Atlantiko: dagiti purpuro ti Madeira ken ti Azores. Daytoy ket mabirukan iti nagbaetan dagiti latitud ti 32° ken 43° N, ken dagiti longitud ti 32° ken 6° L.
Ti nangruna a daga a Portugal ket nagudua babaen ti nangruna a karayanna, ti Tagus nga agayus manipud idiay Espania ken agayus idiay Estuario ti Tagus, idiay Lisbon, sakbay a nga agayus idiay Atlantiko. Ti akin-amianan a ladawan ti daga ket kabanbantayan nga agturong iti interior nga adda met dagiti nadumadum a banak a linennekan babaen dagiti ginget ti karayan, bayat nga idiay abagatan, a mangiraman ti Algarve ken dagiti rehion ti Alentejo, ket naidasdasig babaen dagiti agluklulot a tanap.
Ti kangatuan a pantok ti Portugal ket ti BantayPico idiay isla ti Pico idiay Azores. Ti antigo a bulkan, nga agrukod iti 2,351 m (7,713 ft) ket maysa nga ikoniko a simbolo ti Azores, bayat a ti Serra da Estrelaken ti nangruna a daga (ti pantok ket 1,991 m (6,532 ft) iti ngato ti pantar ti baybay) ket maysa a nangruna nga atraksion ti panawen para kadagiti agis-ski ken dagiti managay-ayat ti isport ti panaglalam-ek.
Dagiti purpuro ti Madeira ken ti Azores ket naiwarwarisda iti uneg ti Taaw Atlantiko: ti Azores ket mangsaksakaw ti Pantok ti Tengnga nga Atlantiko idiay tallo a pagsasabtan ti tektoniko, ken ti Madeira iti igid ti kabambantayan a naporma babaen ti heolohia ti adda iti plata a hotspot. iti heolohiko, dagitoy nga isla ket naporma idi babaen dagiti bulkaniko ken seismiko a paspasamak, urayno ti naudi a naindagaan a panagbettak ti bulkan ket napasamak idi 1957–58 (Capelinhos) ken esporadiko met a mapasamak dagiti nakapsut a gingined.
Ti Eksklusibo a Sona ti Ekonomia ti Portugal, ti sona ti baybay a ti Portugal ket addaan kadagiti espesial a karbengan kadagiti eksplorasion ken panagusar kadagiti rekurso ti baybay, ket addaan kadagiti 1,727,408 km2. Daytoy ti maikatlo a kadakkelan a Eksklusibo a Sona ti Ekonomia ti Kappon ti Europa ken ti maika-11 a kadakkelan iti lubong.
Klima[urnosen | urnosen ti taudan]
Ti Portugal ket naipalawag a kas klima ti Mediteraneo (Csa iti abagatan, uneg, ken rehion ti Douro; Csb iti amianan, Sentral Portugal ken ti aplaya ti Alentejo; ken ti pay namaga bassit a klima wenno klima ti estepa (BSk kadagiti dadduma apaset ti distrito ti Beja) segun ti Pannakaidasig ti Klima ti Köppen-Geiger), ken maysa kadagiti kabaraan a pagilian idiay Europa: ti tinawen a natimbeng a temperatura idiay nangrun a adaga ti Portugal ket agdumaduma manipud ti 8–12 °C (46.4–53.6 °F) iti kabambantayan nga interior ti amianan aginggana ti 16–19 °C (60.8–66.2 °F) iti abagatan ken idiay labneng ti karayan ti Guadiana. Ti Algarve, a naisina manipud ti rehion ti Alentejo babaen ti banbantay ket makaabot aginggana ti 900 metro (3,000 ft) idiay Alto de Fóia, ken addaan iti klima a kapada dagiti lugar ti akin-abagatan nga aplaya ti Espania wenno Abagatan a laud nga Australia.
Ti tinawen a natimbeng apanagtutudo idiay nangruna a daga ket agdumaduma iti sumurok bassit iti 3,200 mm (126.0 in) kadagiti akin-amianan a banbantay aginggana ti 300 mm (11.8 in) idiay lugar ti Karayan Massueime , idiay asideg ti Côa, iti igid ti karayan Douro. Ti Bantay Pico ket mabigbig a daytoy ti kaaduan a makaawat ti tinawen a panagtudtudo (sumurok a 6,250 mm (246.1 in) ti tunggal maysa a tawen) idiay Portugal, segun tiInstituto Português do Mar e da Atmosfera (Ilokano: Instituto ti Portuges iti Baybay ken Atmosperio).[13]
Kadagiti dadduma a lugar, kas iti labneng Guadiana, ti tinawen a natimnbeng atemperatura ket mabalin a nangatngato ngem 20 °C (68 °F), ken dagiti kangatuan a temperatura ti kalgaw ket mabalin a sumurok iti 46 °C (115 °F). Ti rekord a nangato ket 47.4 °C (117.3 °F) ken nairehistro idiay Amareleja, urayno daytoy ket saa a ti kapudotan a lugar iti kalgaw, segun kadagiti basa ti satelite.[14][15]
Ti panagniebe ket kanayon a mapasamak iti uneg ti Amianan ken Sentro ti pagilian ken naisangayan kadagiti distrito ti Vila Real, Bragança, Viseu ken Guarda. Dagiti temperatura ti panaglalam-ek ket mabalin a bumaba iti −10.0 °C (14.0 °F) ken naisangayan idiay Serra da Estrela, Serra do Gerês, Serra do Marão ken Serra de Montesinho. Kadagitoy a lugar, mabalin nga agniebe iti ania man a paset ti panawen manipud ti Oktubre aginggana ti Mayo. Iti abagatan ti pagilian manmano nga agniebe ngem mapasamak met kadagiti nangato a lugar.
Ti pagilian ket addaan kadagiti 2500 aginggana ti 3200 nga oras ti lawag ti init iti tinawen, ti maysa nga agtengnga iti 4–6 oras iti panaglalam-ek ken 10–12 oras iti kalgaw, ken ad-adu a pateg idiay abagatan-daya ken basbassit idiay amianan-laud.
Ti temperatura ti rabaw ti baybay idiay laud nga aplaya ti nangruna a daga ti Portugal ket agdumaduma manipud ti 13–15 °C (55.4–59.0 °F) iti panaglalam-ek aginggana ti 18–22 °C (64.4–71.6 °F) iti kalgaw, bayat ngaidiay abagatan nga aplaya ketsumakop manipud ti 15 °C (59.0 °F) iti panaglalam-ek ken pumudot iti kalgaw iti agarup a 23 °C (73.4 °F) ken sagpaminsan a makaabot iti 27 °C (80.6 °F).
Kadagiti purpuro ti Azores ken Madeira, dagitoy ket addaan iti subtropikal a klima, ngem adda met pagdumadumaan a nagbaetan dagiti isla, ti panagipadato ti tiempo ket narigat unay gapu kadagiti narusanger a topograpia. Dagiti purpuro ti Madeira ken Azorean ket addaanda iti ak-akikid a sakop ti temperatua, nga addaan kadagiti tinawen a natimbeng a temperatura nga aglabes iti 20 °C (68 °F) iti igid ti aplaya (segun ti Meteorolohiko nga Instituto ti Portugal). Adda met dagiti isla idiay Azores nga addaan kaadgiti namagmaga a bulan iti kalgaw. Iti resulta, ti isla ti Azores ket nailasinen a kas addaan iti Mediteraneo a klima (kadagiti kita ti Csa ken Csb), bayat nga adda met dagiti isla (kas ti Flores wenno Corvo) a naidasig a kas Temperado a Maritimo (Cfb) wenno Subtropikal a nadam-eg (Cfa), segun ti panangidasig ti Köppen-Geiger.
Ti isla ti Porto Santo idiay Madeira ket addaan iti namaga bassit a klima ti estepa (BSh). Ti Is-isla Savage, a paset it rehional a teritorio ti Madeira ket addaan iti naisangayan gapu ta naidasig a kadagiti klima ti Desierto (BWh) nga addaan iti tinawen a natimbeng a panagtudtudo iti agarup a 150 mm (5.9 in). Ti temperatura ti rabaw ti baybay kadagiti purpuro ket agdumaduma manipud ti 17–18 °C (62.6–64.4 °F) iti panaglalam-ek aginggana ti 24–25 °C (75.2–77.0 °F) iti kalgaw ken sagpaminsan a makaabot iti 26 °C (78.8 °F).
Dagiti derraas ken aplaya ti puraw a darat idiay Algarve.
Dagiti bulkaniko a danaw ti Sete Cidades idiay isla ti São Miguel.
Ti nawatiwat ken atiddog nga agluklukot a tantanap ken ti rimpuook ti Quercus suber ti Alentejo.
Dagiti nauneg a ginget ti Curral das Freiras, idiay isla Madeira.
Tinatalon a turturod ken dagiti ginget ti karayan ti Akin-amianan a Portugal.
Ti kadawyan a bakir ti Nailian a Parke ti Montesinho, Bragança.
Ti Bantay Pico, ti kangatuan a pantok idiay Portugal, idiay bulkaniko nga Isla Pico.
Ti Natural a Parke ti Arrábida a makitkita ti bantay ken baybay.
Ti desierto ti Isla Pessegueiro idiay rehion ti aplaya ti Alentejo.
Dagiti nagibasaran[urnosen | urnosen ti taudan]
- Paammo
- ^ Pordata, "Base de Dados Portugal Contemporâneo". Naala idi Disiembre 16, 2011.
- ^ Portugal. Senso ti 2011. ine.pt
- ^ a b c d "Portugal". Internasional a Pundo ti Panguartaan. Naala idi 6 Mayo 2011.
- ^ "Gini coefficient of equivalised disposable income (source: SILC)". Eurostat Data Explorer. Naala idi 13 Agosto 2013.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Ti panagadal ti Euromosaiko, Mirandes idiay Portugal, europa.eu – sapot a pagsaadan ti Europeano a Komision. Naala idi Enero 2007. Napabaro ti panilpo idi Disiembre 2011
- ^ "Leite de Vasconcelos, José. Cale e Portucale. Opúsculos Vol. V – Etnologia (Parte I) Lisboa, Imprensa Nacional, 1938" (PDF) (iti Portuges).
- ^ Brian Jenkins, Spyros A. Sofos, "Pagilian ken Kinasiasino iti kontemporario nga Europa", p.145 Routledge, 1996, ISBN 0-415-12313-5
- ^ Melvin Eugene Page, Penny M. Sonnenburg, p. 481
- ^ Pagsurotan ti Kappia ti Lubong. Instituto para kadagiti Ekonomiko ken Kappia. visionofhumanity.org (Hunio 2012)
- ^ Milhazes, José. Os antepassados caucasianos dos portugueses – [Rádio e Televisão de Portugal iti Portuges.
- ^ a b David Birmingham (2003), p.11
- ^ "Instituto Português do Mar e da Atmosfera, IP Portugal". ipma.pt. 15 Enero 2010. Naala idi 27 Enero 2010.
- ^ Instituto Português do Mar e da Atmosfera (2012). "Extremos climáticos de temperatura, Capitais Distrito" (iti Portuges). Instituto Português do Mar e da Atmosfera. Naala idi 23 Enero 2013.
- ^ "Instituto Português do Mar e da Atmosfera, IP Portugal". ipma.pt. Naala idi 22 Agosto 2010.
- Taudan
- Bliss, Christopher; Macedo, Jorge Braga de (1990). Unity with Diversity in the European Economy: the Community's Southern Frontier. Londres, Inglatera: Centre for Economic Policy Research. ISBN 978-0-521-39520-5.
- Juang, Richard M.; Morrissette, Noelle Anne (2008). Africa and the Americas: Culture, Politics, and History: A Multidisciplinary Encyclopedia. 2. ISBN 978-1-85109-441-7.
- Page, Melvin Eugene; Sonnenburg, Penny M. (2003). Colonialism: An International, Social, Cultural, and Political Encyclopedia. 2. ISBN 978-1-57607-335-3.
- Brockey, Liam Matthew (2008). Portuguese Colonial Cities in the Early Modern World. ISBN 978-0-7546-6313-3.
- Ribeiro, Ângelo; José Hermano (2004). História de Portugal I — A Formação do Território [History of Portugal: The Formation of the Territory] (iti Portuges). QuidNovi. ISBN 989-554-106-6.
- Ribeiro, Ângelo; Saraiva, José Hermano (2004). História de Portugal II — A Afirmação do País [History of Portugal II: A Affirmation of Nation] (iti Portuges). QuidNovi. ISBN 989-554-107-4.
- de Macedo, Newton; Saraiva, José Hermano (2004). História de Portugal III — A Epopeia dos Descobrimentos [History of Portugal III: The Epoch of Discoveries] (iti Portuges). QuidNovi. ISBN 989-554-108-2.
- de Macedo, Newton; Saraiva, José Hermano (2004). História de Portugal IV — Glória e Declínio do Império [History of Portugal IV: Glory and Decline of Empire] (iti Portuges). QuidNovi. ISBN 989-554-109-0.
- de Macedo, Newton; Saraiva, José Hermano (2004). História de Portugal V — A Restauração da Indepêndencia [History of Portugal IV: The Restoration of Independence] (iti Portuges). QuidNovi. ISBN 989-554-110-4.
- Saraiva, José Hermano (2004). História de Portugal X — A Terceira República [History of Portugal X: The Third Republic] (iti Portuges). QuidNovi. ISBN 989-554-115-5.
- Loução, Paulo Alexandre (2000). Portugal, Terra de Mistérios [Portugal: Land of Mysteries] (iti Portuges) (maika-3 nga ed.). Ésquilo. ISBN 972-8605-04-8.
- Muñoz, Mauricio Pasto (2003). Viriato, A Luta pela Liberdade [Viriato: The Struggle for Liberty] (iti Portuges) (maika-3 nga ed.). Ésquilo. ISBN 972-8605-23-4.
- Grande Enciclopédia Universal. Durclub. 2004.
- Constituição da República Portuguesa [Constitution of the Portuguese Republic] (iti Portuges) (VI Revisão Constitucional nga ed.). 2004.
Dagiti silpo ti ruar[urnosen | urnosen ti taudan]
Midia a mainaig iti Portugal iti Wikimedia Commons
Pakaammo ti panagbiahe idiay Portugal manipud iti Wikivoyage (iti Ingles)
- Portugal a naikabil iti The World Factbook (iti Ingles)
- Portugal iti UCB Libraries GovPubs
- Kitaen ti Portugal iti Proyekto ti Nawaya a Direktorio (iti Ingles)
- Wikimedia Atlas iti Portugal
- Datos ti heograpia a mainaig iti Portugal iti OpenStreetMap
- Portugal
- Dagiti pagilian a nagbeddengan ti Taaw Atlantiko
- Dagiti pagilian idiay Europa
- Dagiti liberal a demokrasia
- Dagiti estado a kameng ti NATO
- Dagiti estado a kameng ti Komunidad ti Pagpagilian ti Pagsasao a Portuges
- Dagiti estado a kameng ti Kappon ti Europa
- Dagiti estado a kameng ti Kappon para iti Mediteraneo
- Dagiti estado a kameng ti Nagkaykaysa a Pagpagilian
- Dagiti pagilian ken teritorio nga agsasao ti Portuges
- Dagiti republika
- Akin-abagatan nga Europa
- Akinlaud nga Europa


c: text/html

text:
Ti globalisasion ket isu ti pamay-an ti sangalubongan a pamnangitiptipon a nagtaud manipud ti panakisinnublat kadagiti panirigan ti lubong, produkto, kapanunotan, ken dagiti dadduma pay nga aspeto ti kultura.[1][2] Ti panakaikabkabil ti nalaklaka a termino, ti globalisasion ket mangitudtudo kadagiti pamay-an a mangiragpat kadagiti sangalubongan a pannakisinnukat tinailian ken dagiti kultural a rekurso. A naisangsangayan kadagiti, panagparang-ay iti transportasion ken dagiti telekomunikasion inprastruktura, a mairaman ti pannkaparang-ay ti Internet, ket dagiti dagiti kangrunaan a banag iti globalisasion ken pagbanagan ti adadu pay a pagitinnalekan ti ekonomiko ken dagiti kultural a tignay.[3]
Ti 1899 a mapa ti Kompania ti Akin-daya a Telegrapo iti uneg ti baybay a panagkableado ti telegrapo. Ti maysa a kas-pagarigan ti moderno a panag-globalisasion ti teknolohia
idi rugi ti maika-20 a siglo.
Urayno adda dagiti adu nga eskolar ket nangibagbaga a dagiti taudan ti globalisasion iti modernida, dagiti dadduma ket nangibagbaga ti pakasaritaanna a nabayagen sakbay ti Europeano a panawen ti panagduktal ken dagiti panagbanbaniaga ti Baro a Lubong. Adda pay dagiti dadduma a mangsursurot kadagiti taudanna ti maikatlo a milenio B.C.E.[4] Dagiti globalisasion a pamay-an ket makabanag ken mabanagan babaen ti negosio ken organisasion ti panag-obra, ekonomia, dagiti sosio-kultural a rekurso, ken ti masna nga enbironmento.

robotstxt: allowed

filter: keep


text:
Tandag
Ti Siudad ti Tandag ket maysa a komponente a siudad ken isu ti kapitolio iti probinsia ti Surigao del Sur iti Filipinas.
Dagiti baranggay[urnosen | urnosen ti taudan]
Ti Siudad ti Tandag ket nabingbingay a politikal kadagiti 21 a barbaranggay.[2]
- Awasian (Tandag Airport)
- Bag-ong Lungsod (Poblacion)
- Bioto
- Bongtud (Poblacion)
- Buenavista (mairaman ti Mahayag)
- Dagocdoc (Poblacion)
- Mabua (Poblacion)
- Mabuhay
- Maitum
- Maticdum
- Pandanon
- Pangi
- Quezon
- Rosario
- Salvacion
- San Agustin Norte
- San Agustin Sur
- San Antonio
- San Isidro
- San Jose
- Telaje (Poblacion)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Surigao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Surigao del Sur". Datos ti Populasion ti Ili. Dibision ti Panagsukisok ti LWUA. Naala idi 8 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Adu dagiti makagapu iti pannakarakrak ti langenlangen dagiti agassawa. Saggaysaentayo ida nga ibinsabinsa.
Pannakiabig
Iti maysa a panagadal nga insayangkat ti maysa a warnakan, naduktalan nga uppat a pulo a porsiento, no di nangatngato pay, kadagiti lallaki nga addaanen iti asawa ti agsebba iti extra-marital affair.
Iti sabali a bangir, nasurok a tallopulo a porsiento kadagiti babbai a naasawaan nga adda iti edad tallopulo agingga iti tallopulo ket lima ti maaddaan ti extra-marital affair.
Mangdakamattayo iti dua a rason a natakuatan ti warnakan a mangiduron ken ni lalaki wenno babai a makiabig a puon ti pakarakrakan ti umok a binangonda.
Umuna, agsipud iti nabayagen a gura ken sakit ti nakem ti babai wenno lalaki iti asawada. Apay a kasta ti mariknada?
Alaentayo a pagarigan da Mario ken Annabel. Idi agar-arem pay ni Mario ken ni Annabel, adda latta iggemna a sabong, wenno tsokolate wenno ania ditan a regalona. Masansan nga awisen ni Mario ni Annabel a mapanda agpasiar iti mall, wenno iti parke, sada mangaldaw iti maysa a nalatak a restaurant.
Dagitoy a galad ni Mario ti maysa kadagiti nakaawisan ni Annabel tapno iyetnagna ti nasam-it a “wenna” iti baro.
Idi katiptiponda, kastoy latta ti ar-aramidenda iti Sabado wenno Domingo. No aggapu ni Mario iti trabahona, adda latta yawidna a masaramsam wenno pasarabona. No kasusueldona, iti ruar iti pangrabianda.
Ngem idi addan anakda, bimmattaway ti iruruarda. No sumangpet ni Mario, dagiti metten annakda ti kaay-ayam wenno kagantilna. Wenno saan, dagus a luktanna ti TV ket agbuya a nakailad bayat nga umin-inom iti serbesa. Iti bigat, dina payen malagip nga agkan ni Annabel sakbay a pumanaw a mapan agopisina.
Adda dagiti rabii no kasdiayen a nakaturog dagiti annakda nga agdigos ni Annabel sa agbangbanglo ken isuotna ti narasay a nightie. Ngem no umabayen ken ni Mario, agur-urok metten daytoy.
Naur-urnong dagitoy a sakit ti nakem ken gurana iti asawana. Idi damo, inalikumkomna iti barukongna dagitoy a marikriknana. Pinadasna nga awaten ni lakayna. Ngem kastay kunada, adda tiempo nga aglippias lattan dagiti nauk-ukkon a rikna ket bumtak a kasla bulkano nga agtungpal iti pannakarakrak ti langenlangen wenno iti pannakiabig ti maysa a babai.
Kasta ti napasamak ken ni Annabel. Naam-ammona ni Anthony iti maysa a pasken a tinabunuanna a solsolo. Idi damo, dina intaltalek dagiti kidday ni Anthony ken sagawisiwna no kasdiay a lumabas iti kanto iti ruar ti balayda.
Ngem idi agangay, iti semsemna iti asawana, nakisinninged iti baro. Idi damo, agiinnisemda laeng nga agsabat. Maysa nga aldaw, nasarakanna laengen ti bagina a makiin-innangaw iti baro. Dua bulan kalpasanna, nariinganna laengen ti bagina iti maysa a nalaka nga otel a kaduana ni Anthony.
Kalpasan daydiay a pasamak, naamiris ni Annabel ti dakkel a biddutna. Ngem ania pay ti maaramidna? Saannan a maisubli pay ti kinapudno a liniputanna ni lakayna.
Dimmawat iti pammakawan ken ni lakayna. Ngem saan a pinastrek ti lalaki iti pagtaenganda. Impalladawna ketdi dagiti aruaten ni baketna iti ruar.
Iti naudi a damag ken ni Annabel, naggawid iti probinsiada. Agingga kadagitoy nga aldaw, di pay makatadog iti pagtaenganda ken ni Mario wenno ipalubos daytoy a makadennana uray iti apagkanito laeng dagiti annakda.
Gapu laeng ti sakit ti nakem ken gurana iti asawana, nakaaramid ni Annabel iti basol ket naigarangugong iti derraas a dina pulos pakalung-awan.
(Adda tuloyna)


text:
VIGAN CITY – Inaprobaran ti sangguniang panlalawigan ti pannakapadayaw ti grupo dagiti mangngalap iti Kannawidan Festival a maangay inton Enero 28-Pebrero 3 ditoy siudad.
Inaprobaran ti SP ti resolusion nga indatag ni Bokal Ronnie Rapanut a mapadayawan da Domingo Retreta ken kakabsatna iti Siglat Award bayat ti selebrasion ti Kannawidan Festival gapu iti itutulongda a nangisalakan iti grupo ti mangngalap a naisadsad iti kabaybayan ti San Vicente idi 2009.
Napadayawanen da Retreta iti Gawad Kalasag Award nga inted ti National Disaster Coordinating Council ken ti DILG idi Agosto 2009 gapu iti impamatmatda a kinatured iti panangisalakanda kadagiti naisadsad iti kabaybayan a sakup ti San Vicente, Ilocos Sur.#


text:
Dinas, Zamboanga del Sur
Ti Dinas ket maysa a maika-4 a klase nga ili iti probinsia ti Zamboanga del Sur iti Filipinas.
Dagiti baranggay[urnosen | urnosen ti taudan]
Ti Dinas ket nabennebenneg iti 30 a barbaranggay.[2]
- Bacawan
- Benuatan
- Beray
- Don Jose
- Dongos
- East Migpulao
- Guinicolalay
- Ignacio Garrata (New Mirapao)
- Kinacap
- Legarda 1
- Legarda 2
- Legarda 3
- Lower Dimaya
- Lucoban
- Ludiong
- Nangka
- Nian
- Old Mirapao
- Pisa-an
- Poblacion
- Proper Dimaya
- Sagacad
- Sambulawan
- San Isidro
- Songayan
- Sumpotan
- Tarakan
- Upper Dimaya
- Upper Sibul
- West Migpulao
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Zamboanga del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Zamboanga del Sur". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Hong Kong
Nagsasabtan: 22°18′N 114°12′E / 22.3°N 114.2°E
Ti Hong Kong[nota 3] (Insik: 香港) ket maysa nga espesial nga administratibo a rehion (SAR) ti Republika ti Tattao ti Tsina (PRC). Daytoy ket mabirukan idiay akin abagatan nga aplaya ti Tsina ken, napalikmutan babaen ti Delta ti Karayan Perlas ken Baybay Abagatan Tsina,[8] daytoy ket naamammuan iti nawatiwat a pakaimatanganna ken adalem a masna a pagsangladan. Nga adda ti masa ti daga iti 1,104 km2 (426 sq mi) ken ti maysa a populasion ti pito a riwriw a tattao, ti Hong Kong ket maysa kadagiti kapusekan ti populasion a luglugar iti lubong.[9] Ti populasion ti Hong Kong ket 95 a porsiento ti etniko nga Insik ken 5 a porsiento manipud kadagiti sabsabali.[10] Dagiti kaaduan nga Insik a Han ti Hong Kong ket kangrunaan a nagtaud manipud kadagiti siudad ti Guangzhou ken Taishan idiay kaarrubana probinsia ti Guangdong.[11]
Ti Hong Kong ket nagbalin a kolonia ti Britaniko nga Imperio kalpasan ti Umuna a Gubat ti Opio (1839–42). Daytoy idi ket kasisigud nga idiay laeng Isla ti Hong Kong, dagiti pagbeddengan ti kolonia ket napadakkel kadagiti agpang idiay Kowloon Peninsula idi 1860 ken kadagiti Baro a Teritorio idi 1898. daytoy idi ket sinakup babaen ti Hapon idi las-ud ti Pasipiko a Gubat, a kalpasan daytoy ket nagtuloy a tinengngel dagiti Britaniko aginggana idi 1997, idi ti Tsian ket nangituloy ti a nagturay.[12][13] Ti rehion ket nangikedkeddeng ti bassit laeng a pannakibiang ti gobierno baben kadagiti naisangsangayan a pammattian ti positibo a di panankibiang idi las-ud ti panawen ti kolonia.[14] Ti paset ti panawen ket adu a nakaimpluensia ti agdama a kultura ti Hong Kong, a kankanayon a naipalplawag a kas "Daya anagsabat ti Laud", ken ti panagadal a sistema, nga inus-usar a kapada bassit a mangsursurot ti sistema idiay Inglatera aginggana idi naikeddeng dagiti reporma idi 2009.[15]
Babaen ti pamunganayan ti "maysa a pagilian, dua asistema", ti Hong Kong ket adda ti naidumduma a a sistema ti politika manipud ti nangruna a daga ti Tsina.[16] Ti nawaya nga ukoman ti Hong Kong ket agob-obra babaen ti batayan a sapasap a linteg.[17][18] Ti Batayan a Linteg ti Hong Kong, ti batay-linteg a dokumentona, a mangibagbaga a ti Hong Kong ket nasken nga adda ti maysa a "nangato a degrado iti autonomia" kadagiti amin a banag malaksid ti ganganaet a panakibiang ken panagsalaknib ti milisia, mangituray ti bukodna a sistema ti politika.[19] Urayno daytoy ket adda ti agrangrang-ay nga adu a sistema apartido, adda ti bassit a grupo ti elektorado nga agtengtengngel ti gudua ti bukodna a lehislatura. Nga isu ti Mangipangulo nga Ehekutibo ti Hong Kong, ti daulo ti gobierno, ket pinilpili ti maysa a Komite ti Eleksion iti 400 aginggana ti 1,200 a kamkameng, ti maysa akasaadan a mabanaganto iti las-ud ti umuna a 20 a tawtawen ti Insik a panagturay.[20][21][22]
A kas maysa kadagiti magiyununa ti internasional a sentro ti pinansia iti lubong, ti Hong Kong ket adda iti maysa a nangruna a serbisio ti kapitalista nga ekonomia a nailasin babaen ti nababa a panagbuis ken nawaya a panagtagilako, ken ti kuarta, a doliar ti Hong Kong, ket isu ti maikawalo a kaaduan a naitagtagilako a kuarta iti lubong.[23] Ti kaawan ti pagyanan ket nataudan ti demanda para iti napuspusek a panangibangbangons, a nakaparang-ayan ti siudad iti maysa a sentro ti moderno a arkitektura ken ti katayagan a siudad iti lubong.Ti Hong Kong ket adda ti maysa kadagiti kangatuan a matgedan ti tunggal maysa a tao iti lubong.[5] Ti napusek a pagyanan ket nangiturongan pay ti naparang-ay unay a network ti pagluganan nga adda ti panaglugan ti publiko a gatad ti panabiahe iti sumurok iti 90 a porsiento, ti kangatuan iti lubong. Ti Hong Kong ket adda dagiti nadumaduma a nangato pannakairanggo iti sangalubongan kadagiti nadumaduma nga aspeto. Kas pagarigan, ti kinawaya ti ekonomiana, pinansia ken ekonomiko a pannakibinglyan, kasayaat ti biag, panangipagarup ti padaksen, Pagsurotan ti Panagrang-ay ti Nagtagitaon, kdpy., ket nangatoda amin a nairanggo.[24][25][26][27][28][29]Segun kadagiti karkulo manipud ti UN ken ti WHO, ti Hong Kong ket adda idi ti kapautan ti panagbiagiti aniaman a rehion iti lubong idi 2012.[30] Ti Hong Kong ket adda pat ti kangatuan a natimbeng nga IQ score kadagiti 81 a pagilian iti lawlaw ti lubong.[31]
Dagiti linaon
Etimolohia[urnosen | urnosen ti taudan]
Ti nagan a "Hong Kong" ket aproksimado a aponetikoa a panagibaga ti pannakabalikas iti naisasao a Kantones wenno Hakka a nagan ti "香港", a ti kaibuksilanna ket "nabanglo a sangladan".[32] Sakbay ti 1842, ti nagan ket nangibagbaga ti bassit a waig – nga itan ket ti Pagsangladan ti Aberdeen wenno 香港仔 hoeng1 gong2 zai2 "Bassit a Hong Kong" – ti baetan ti Isla ti Aberdeen ken ti abagatan a bangir ti Isla ti Hong Kong , nga isu daytoy idi ti maysa kadagiti immuna puntos a nagsasarakan dagiti marino ti Britaniko ken dagiti lokal a mangngalap.[33]
Ti repernsia iti nabanglo ket mabalin a mangibagbaga kadagiti danum ti pagsangladan a napasam-it babaen ti ipapan ti nasadiwan a danum manipud ti Karayan Perlas, wenno manipud kadagiti paktoria ti insiensio a nangilinia ti aplaya ti amianan iti Kowloon, a naipenpen iti lawlaw ti Pagsangladan ti Aberdeen Harbour a mailuluas sakbay ti panagrang-ay ti Pagsangladan ti Victoria .[32] Idi 1842, napirmaan ti Tulagan ti Nanking, ken ti nagan a Hong Kong ket isu idi nga immuna a nairehistro kadagiti opisial a dokumento a pakabuklan ti intero nga isla.[34]
Pakasaritaan[urnosen | urnosen ti taudan]
Sakbay ti kolonia[urnosen | urnosen ti taudan]
Dagiti arkeolohiko a panagad-adal ket mangsuporta ti kaadda ti tao idiay lugar ti Chek Lap Kok manipud idi 35,000 aginggana idi 39,000 a tawtawen, ken idiay Sai Kung Peninsula manipud idi 6,000 a tawtawen.[35][36][37] Ti Wong Tei Tung ken ti Three Fathoms Cove ket dagiti dua a kasapaana sitio panagtagtagitao ti tao iti [[Paleolitiko] apaset ti panawen. Daytoy ket namatmatian a ti Three Fathom Cove ket karayan a ginget a karayan a pagtaengan ken ti Wong Tei Tung ket lugar a pagpataudan ti litiko. Dagiti nakalkali a Neolitiko nga artipakto ket mangisingsingasing kadagiti kultural a paggigiddiatan manipud ti kultura ti Longshan culture idiay amianan a Tsina ken ti pagtaengan babaen ti tattao a Che sakbay ti migrasion dagiti Baiyue.[38][39] Dagiti walo a petroglipo ket naduktalan kadagiti naipalikmut nga isla, a manipud pay laeng idi Shang a Dianstia idiay Tsina.[40]
Idi214 BC, ni Qin Shi Huang, ti immuna nga emperador ti Tsina ket pinarukmana dagiti tribu ti Baiyue idiay Jiaozhi (moderno a rehion ti Liangguang) ken imunana nga intiponna ti teritorio iti imperial a Tsina. T moderno a Hong Kong ket mabirukan idiay Nanhai a komanderia (moderno a Distrito ti Nanhai) ken idiay asideg ti taga-ugma a kapitolio a siudad ti Panyu.[41][42] Ti lugar ket naipagkaykaysa babaen ti pagarian ti Nanyue, a binagon babaen ni heneral Zhao Tuo idi 204 BC kalpasan ti pannakarebba ti Qin a Dianstia.[43] Idi ti pagarian ket pinarukama babaen ni Emperador Wu iti Han idi 111 BC, ti daga ket naikeddeng iti komendaria iti Jiaozhi babaen ti Han a Dinastia. Dgaiti arkeolohiko nga ebidensia ket mangipakpakita a ti populasion ket immadu ken ti nasap a panagpataud ti asin ket rimmang-ay iti daytoy a paset ti panawen. Ti Panteon ni Lei Cheng Uk Han Tomb idiay Kowloon Peninsula ket namatmatian a nabangon idi las-ud ti Han a Dianstia.[44]
Dagiti nota[urnosen | urnosen ti taudan]
- ^ Daytoy ti opisial a naisurat iti Insik a testo ti rehional a kayarigan iti Hong Kong, ti testo iti Kangrunaan a Linteg iti Hong Kong, ken ti gobierno a sapot a pagsaadan ti Hong Kong,[1] nupay ti "Espesial nga Adminitratibo a Rehion ti Hong Kong" ken "Hong Kong" ket maalala.
- ^ Ti kangrunaan a Linteg ti Hong Kong ket agibagbaga a ti opisial a pagsasao ket "Insik ken Ingles".[2] Saan nga agibagbaga no ania a pagalagadan iti "Insik". A ti Mandarin a naisurat kadagiti Napalaka nga Insik a karakter ket dagitoy ti pagalagadan ti kangrunaan a daga ti Tsina, ti Kantonesa ken dagiti Panarawidwidan nga Insik a karakter ket isuda ti de facto a pagalagadan idiay Hong Kong. Kitaen pay ti: Bilingualismo idiay Hong Kong.
- ^ Ti nagan ket kankanayon a naisurat iti Hongkong aginggana idi ti gobierno ket nangampon ti agdama a porma idi 1926 (Warnakan ti Gobierno ti Hongkong, Pakdaar 479, 3 Septiembre 1926). Urayno kasta, adda dagiti siglo ti kaduogan a gunglo nga agus-usar pay laeng iti nagan, a kas ti Hongkong Post, Elektrisidad ti Hongkong ken Ti Hongkong ken Shanghai Korporasion ti Panagbanko. Bayat a ti nagnagan kadagiti kaaduan a lugar idiay nangruna adaga ti Tsina ket naromanisado iti Inggles a nagus-usar ti Pinyin, ti opisial nga Inggles a nagan ket Hong Kong a saan a ti pinyin iti Xianggang.
Dagiti nagibasaran[urnosen | urnosen ti taudan]
- ^ "GovHK: Dagiti Nagtaeng". Gobierno ti Hong Kong. Naala idi 29 Septiembre 2010.
- ^ "Dagiti Opisial a Pagsasao". Gobierno ti Hong Kong. 2006. Naala idi 29 Septiembre 2010.
- ^ "Ti Populasion ken dagiti nagruna a Paspasamak". Departamento ti Senso ken Estadistika, Gobierno ti Hong Kong. 2010. Naala idi 4 Oktubre 2010.
- ^ "Densidad ti Populasion babaen ti Kalawa" (PDF). Departamento ti Senso ken Estadistika, Gobierno ti Hong Kong. 2009. Naala idi 4 Oktubre 2010.
- ^ a b c d e "Hong Kong". Sangalubongan a Pundo ti Panguartaan. Naala idi 18 Abril 2012.
- ^ "Human Development Report 2009 – Gini Index". United Nations Development Programme. Naala idi 10 Nobiembre 2009.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Heograpia ken Klima, Hong Kong" (PDF). Departamento dagiti Senso ken Estadistika, Gobierno ti Hong Kong. Naala idi 10 Enero 2007.
- ^ Ash, Russell (2006). Ti 10 a Kalaingan iti Amin 2007. Hamlyn (agipabpablaak). p. 78. ISBN 0-600-61532-4.
- ^ "Populasion babaen ti Etnisidad, 2001 ken 2006". Departamen to dagiti Senso ken Estadistika, Gobierno ti Hong Kong. Naala idi 4 Oktubre 2010.
- ^ Fan Shuh Ching (1974). "Ti Populasion ti Hong Kong" (PDF). Tawen a Populasion ti Lubong. Komite para iti Internastional a Koordinasion ti Nailian a Panagsukisok ti Demograpia: 18–20. Naala idi 25 Agosto 2010.
- ^ "Kimmadduaan a Panangirangarang ti Gobierno ti Nagkaykaysa a Pagarian ken Gran Britania ken Akin-amianan nga Irlanda ken ti Gobierno ti Republika ti Tattao ti Tsina iti Saludsod iti Hong Kong". Opisina ti Batay=Linteg ken Nangruna adaga a Pannakibiang, Gobierno ti Hong Kong. 19 Disiembre 1984. Naala idi 4 Oktubre 2010.
Ti Gobierno ti Republika ti Tattao ti Tsian ket nangirangarang ti panangala manen ti Hong Kong a lugar (a mairaman ti Isla ti Hong Kong, a Kowloon ken dagiti Baro a Teritorio, a kalpasan daytoy ket naibagbaga a kas ti Hong Kong) ket daytoy ti sapsap a kakaykayatan dagiti intero nga Insik a tattao, ken daytoy ket naikeddeng nga agtuloy a mangsanay ti kinaturay iti Hong Kong a mangrugi manipud inton-ano ti 1 Hulio 1997.
- ^ "Iti Daytoy nga Aldaw: 1997: Ti Hong Kong ket naited iti iti Insik a panagtengngel". BBC News. 1 Hulio 1997. Naala idi 9 Septiembre 2008.
- ^ "Dagiti Kasayaatan ti Panagbinglay a Sentro ti Pinansia iti Lubong". CNBC. Naala idi 30 Oktubre 2009.
- ^ "Dagiti kasayaatan a Pakabuklan ti Programa". Gobierno ti Hong Kong. Naala idi 20 Oktubre 2010.
- ^ So, Dudley L.; Lin, Nan; Poston (2001). Ti Insik a Trianggulo ti Nangruna a daga ti Tsina, Taiwan ken Hong Kong. Greenwood Publishing. pp. 13–29. ISBN 0-313-30869-1.
- ^ "Batayan a Linteg, Kapitulo IV, Paset 4". Panangiturong a Komite ti Panangipatakder ti Batayan a Linteg. Naala idi 10 Nobiembre 2009.
- ^ Russell, Peter H.; O'Brien, David M. (2001). Ukoman a Pannakawaya iti Panawen ti Demokrasia: Dagiti Kritiko a Perspektibo manipud ti lawlaw ti Lubong. Unibersidad ti Virginia a Pagmalditan. p. 306. ISBN 978-0-8139-2016-0.
- ^ Ghai, Yash P. (2000). Autonomia ken Etnisidad: Panakitinnulag kadagiti Makibinglay a Pangtunton iti Adu nga Etniko nga Es-estado. Unibersidad ti Cambridge a Pagmalditan. pp. 92–97. ISBN 978-0-521-78642-3.
- ^ "Keddeng ti Nailian a Kongreso ti Tattao iti Pamay-ay para iti Panagporma ti Umuna a Gobierno ken Umuna a Lehislatibo a Konsilo ti Espesial nga Administratibo a Rehion ti Hong Kong". Naala idi 21 Pebrero 2012.
- ^ "Panakabalbaliw ti Naikapet I iti Batayan a Linteg ti Espesial nga Administratibo a Rehion ti Hong Kong iti Republika ti Tattao ti Tsina a Maipanggep ti Pamay-ay para iti Panagpili ti Mangipangulo nga Ehekutibo ti Espesial nga Administratibo a Rehion ti Hong Kong" (PDF).
- ^ Rioni, S. G. (2002). Ti Hong Kong a naipakatengngaan ti isip: Dagiti Politikal ken Ekonomiko a Banag. Nova nga Agpabpablaak. pp. 9–10. ISBN 978-1-59033-237-5.
- ^ "Triennial Central Bank Survey: Report on global foreign exchange market activity in 2010" (PDF). Departamento ti Panguartaan ken Ekonomia. Bank for International Settlements: 12. Disiembre 2010. Naala idi 15 Oktubre 2011.
- ^ "World Competitiveness Yearbook 2006" (PDF). Imd.ch. Naiyarkibo manipud iti kasisigud (PDF) idi 7 Marso 2007. Naala idi 17 Abril 2011.
- ^ "Global Competitiveness Report – Growth Competitiveness Index Ranking" (PDF). Naala idi 17 Abril 2011.
- ^ "Business Competitiveness Index – BCI" (PDF). Naala idi 17 Abril 2011.
- ^ "Corruption Perceptions Index". Transparency.org. Naala idi 17 Abril 2011.
- ^ "Dagiti Kasayaatan nga Eropuerto ti Lubong". Worldairportawards.com. Naala idi 17 Abril 2011.
- ^ "Pagsurotan ti Kinawaya ti Ekonomia". Heritage Foundation. Naala idi 1 Septiembre 2011.
- ^ "WHO: Reporta ti Hapon nakakita a ti babbai ti Hong Kong ket nalabsandan dagiti Haponesa iti kapaut ti panagbiag". Haaretz. Hulio 2012. Naala idi 26 Hulio 2012.
- ^ [1], IQ ken ti Baknang ti Pagpagilian
- ^ a b Room, Adrian (2005). Dagiti Nagan ti Lugar iti Lubong. McFarland & Company. p. 168. ISBN 0-7864-2248-3. Naala idi 1 Septiembre 2011.
- ^ Bishop, Kevin; Roberts, Annabel (1997). Imperial a Waya ti Tsina. China Books and Periodicals. p. 218. ISBN 962-217-511-2. Naala idi 1 Septiembre 2011.
- ^ Fairbank, John King (1953). Panagtagilako ken Diplomasia idiay Aplaya ti Tsinat: Ti Pannakalukat dagiti Puerto ti Tulagan, 1842–1854 (2nd nga ed.). Unibersidad ti Harvard a Pagmalditan. pp. 123–128. ISBN 978-0-8047-0648-3.
- ^ "The Trial Excavation at the Archaeological Site of Wong Tei Tung, Sham Chung, Hong Kong SAR". Akeolohiko a Kagimongan ti Hong Kong. Enero 2006. Naala idi 21 Agosto 2010.
- ^ "港現舊石器制造場 嶺南或為我發源地" [Nagparang ti paleolitiko a sitio idiay Hong Kong, ni Lingnan ket mabalin a nadutalanna ti naikaispangayantayo]. People's Daily (iti Insik). 17 Pebrero 2006. Naala idi 21 Agosto 2010.
- ^ Tang, Chung (2005). "考古與香港尋根" [Timmulong nangbiruk dagiti arkeologo dagiti Tinaudan ti Hong Kong] (PDF). New Asia Monthly (iti Insik). New Asia College. 32 (6): 6–8. Naala idi 21 Agosto 2010.
- ^ Li, Hui (2002). "百越遗传结构的一元二分迹象" [Ti henetiko nga Estruktura ti Baiyue a nabingay iti gudua] (PDF). Panagsukisok ti Etniko a Grupo ti Guangxi (iti Insik). 70 (4): 26–31. Naala idi 21 Agosto 2010.
- ^ "2005 a Pagobraan nga Arkeolohia idiay Sitio ti Sham Chung". Arkeolohiko a Kagimongan ti Hong Kong. Enero 2006. Naala idi 21 Agosto 2010.
- ^ "Dagiti Nairangarang a Monumento idiay Hong Kong – Dagiti Baro Teritorio". Departamento ti Palpaliwa ken dagiti Serbisio ti Kultura ]], Gobierno ti Hong Kong. 13 Enero 2010. Naala idi 21 Agosto 2010.
- ^ Ban Biao; Ban Gu; Ban Zhao. "地理志" [Treatado iti Heograpia]. Book of Han (iti Insik). Volume 28. Naala idi 26 Agosto 2010.
- ^ Peng, Quanmin (2001). "从考古材料看汉代深港社会" [Arkeolohiko a material manipud ti Shenzhen-Hong Kong a Kagimongan ti Han]. Relikia manipud ti Abagatan (iti Insik). Naala idi 26 Agosto 2010.
- ^ Keat, Gin Ooi (2004). Abagatan a daya nga Asia: Ti Naipakasaritaan nga Ensiklopedia. ABC-CLIO. p. 932. ISBN 1-57607-770-5. Naala idi 1 Septiembre 2011.
- ^ "Archaeological Background". Hong Kong Yearbook. Gobierno ti Hong Kong. 21. 2005. Naala idi 27 Agosto 2010.
Adu pay a mabasbasa[urnosen | urnosen ti taudan]
- Endacott, G. B (1964). Ti Akin-Day a Pagtagilakuan;: Urnong dagiti Dokumento a Mangaladawan ti Pakasaritaan ti Hong Kong. Her Majesty's Stationary Office. p. 293. ASIN B0007J07G6.
- Fu, Poshek; Deser, David (2002). Ti Sinema ti Hong Kong: Pakasaritaan, Dagiti Arte, Identidad. Unibersidad ti Cambridge University a Pagmalditan. p. 346. ISBN 978-0-521-77602-8.
- Hanstedt, Paul (2012). Hong Konged: One Modern American Family's (Mis)adventures in the Gateway to China. Avon, MA: Adams Media. ISBN 9781440540738.
- Lui, Adam Yuen-chung (1990). Dagiti Puerto ken dagiti Pirata – Ti Pakadsaritaan ti Hong Kong. Kagimongan ti Pakasaritaan ti Hong Kong. p. 114. ISBN 962-7489-01-8.
- Liu, Shuyong; Wang, Wenjiong; Chang, Mingyu (1997). Ti Maysa a Paraigid a Pakasaritaan ti Hong Kong. Foreign Languages Press. p. 291. ISBN 978-7-119-01946-8.
- Ngo, Tak-Wing (1 Agosto 1999). Pakasaritaan ti Hong Kong: Estado ken Kagimongan babaen ti Kolonial a Turay. Routledge. p. 205. ISBN 978-0-415-20868-0.
- Tsang, Steve (1995). Gobierno ken Politika: Ti Dokumentario ti Hong Kong. Unibersidad ti Hong Kong a Pagmalditan. p. 312. ISBN 962-209-392-2.
- Tsang, Steve (4 Septiembre 2007). Ti Moderno a Pakasaritaan ti Hong Kong. I. B. Tauris. ISBN 978-1-84511-419-0.
- Welsh, Frank (1993). Ti Binulod a LUgar: ti Pakasaritaan ti Hong Kong. Kodansha International. p. 624. ISBN 978-1-56836-002-7.
Dagiti silpo ti ruar[urnosen | urnosen ti taudan]
- Midia a mainaig iti Hong Kong iti Wikimedia Commons
- Pakaammo ti panagbiahe idiay Hong Kong manipud iti Wikivoyage (iti Ingles)
- Wikimedia Atlas iti Hong Kong
- Hong Kong
- HongKong
- Hong Kong a naikabil iti The World Factbook (iti Ingles)
- Kitaen ti Hong Kong iti Proyekto ti Nawaya a Direktorio (iti Ingles)
- Hong Kong
- Panangipalnaad ti Kangrunaan a Panagrang-ay para iti Hong Kong
- Gobierno
- Hong Kong
- Dagiti estado ken teritorio a nabangon idi 1997
- Dagiti pagilian ken teritorio nga agsasao ti Insik
- Dagiti pagilian ken teritorio nga agsasao ti Ingles
- Dagiti dati a kolonia ti Britaniko
- Dagiti nawaya a siudad
- Dagiti metropolitano a lugar ti Tsina
- Delta ti Karayan Perlas
- Dagiti matagtagitao nga aplaya a lugar idiay Hong Kong
- Dagiti matagtagitao a lugar a nabangon idi 1842
- Dagiti puerto a siudad ken ili idiay Tsina
- Baybay Abagatan Tsina
- Dagiti espesial nga administratibo a rehion ti Republika ti Tattao ti Tsina


text:
ICE BUCKET CHALLENGE. Nupay nagpigerger ken kimter, naisem dagiti city officials nga indauluan ni Mayor Eva Marie S. Medina (maikanem manipud kannigid), Vice Mayor Lourdes
Baquiran, ken dagiti city councilors a nabuyatan iti nayeluan a sangatimba a danum idi Septiembre 1, 2014 kas panangawatda iti Ice Bucket Challenge ni Gov. Ryan Singson para iti awareness ken panagur-or iti pondo para iti Amyotrophic lateral sclerosis wenno ALS, maysa a neurodegenerative disease a mangapektar iti nerve cells iti utek ken spinal cord. (Pammadayaw ti Vigan City Council)
ICE BUCKET CHALLENGE
ICE BUCKET CHALLENGE. Nupay nagpigerger ken kimter, naisem dagiti city officials nga indauluan ni Mayor Eva Marie S. Medina (maikanem manipud kannigid), Vice Mayor Lourdes


text:
Sinurat ni Manuel S. Diaz
(Editor’s Note: Idi 1992, nagbalin a hurado da Apo Manuel S. Diaz, Salvador A. Espejo ken Fernando A. Sanches iti pasalip iti sarita nga inesponsoran ti Governor Evaristo Titong Singson Memorial Award for Iloco Literature (GETSMAIL). Adtoy nga ipablaakmi ti salaysay ni MSD, chairman ti board of judges, tapno adda pamalpalatpatan dagiti mannurattayo no kasano ti pannakaarisit dagiti naisalip a sarita ken patienmi a makatulong kadakuada a mangpili iti maiyanatup ken nabaked a sarita tapno dakdakkel ti tiansada a mangabak iti pasalip.)
Kritisismo iti literatura
Iti daytoy a gundaway, kayatko a trataren ti maipapan iti literary criticism iti apagkanito, no ania daytoy, satayonto bumallasiw iti ispesipiko a topiko maipapan iti kritisismo ti short story.
Umuna unay, ammuentayo no ania ti literary criticism babaen ti depinisionna iti English: “It consists of two words – literary and criticism – which is the analysis, evaluation, justification, description or judgment of works of literary arts, such as poetry, drama, novel, short story.” Ngarud, maysa a kita ti literatura kas iti daniw, drama, nobela, ababa a sarita wenno sabali pay a critical work.
Maibilang daytoy a sabali a kita wenno naisangsangayan a porma ti sinurat (genre) gapu iti narikrikut ken at-atiddog a panawen a maaramat iti pannakaputarna a pakairamanan ti naun-uneg a panagsukisok wenno research work maipapan iti kita ti literatura nga amirisen, adalen ken kritikarentayo.
No dadduma, maintrigatayo iti kaipapanan ti balikas a kritisismo. Ket dagus nga umapay iti mugingtayo ti negatibo wenno pagkapsutan nga aspeto ti sinurat ti maipangruna nga iparang ti kritiko. Saan. Masapul a maiparang nga agpada ti pagpigsaan (strengths and merits) ken pagkapsutan (weaknesses and demerits) ti sarita wenno nobela a kayattayo a kritikaren para ken agbasbasa.
Maibatay ti porma ken linaon (form and content), maibilang ti literary criticism a kas literary essay. Hence, it is a subjective non-fiction composition, usually prose in form, in which the writer develops a theme or expresses his ideas about the work under study.
Ti book review ti maysa nga ehemplo daytoy a sinurat. Book review maipapan iti nobela wenno antolohia wenno koleksion ti short story, a buklen ti opinion, analysis ken kapanunotan ti reviewer (30-40%) ken linaon wenno substance (60-70%).
Kritisismo iti ababa a sarita
Iti panagkamengmi a kas hurado ti Literary Grants ti Cultural Center of the Philippines Regional Committee a mangpili iti tinawen a grantee ti CCP iti nagsasaruno a lima a tawen manipud 1989 agingga idi 1993, ken chairman ti Board of Judges ti Gov. Roque Ablan for Iloco Literature (GRAAFIL), Gov. Evaristo T. Singson Memorial Awards for Iloco Literature (GETSMAIL) ken kameng dagiti dadduma pay a pasalip ti short story nga inesponsoran ti Economy Tours and Travels, Inc. (ETTI) ken Kokua Lima Hawaii No, kayatko man nga ibingay dagiti padasko a nakipagpili kadagiti nangabak a sarita a gapuanan dagiti beterano ken agdadamo a mannurat.
Daytoy met a wagas ti ar-aramaten ti editor iti agtinawen a koleksion ti Best American Short Stories, antolohia dagiti kapintasan a sarita a naipablaak kadagiti literary magazines idiay United States ken ti O. Henry Awards, maysa pay a nalatak nga Anthology of American Short Stories. Ditoy a pilien dagiti hurado dagiti 20 a kapipintasan a sarita manipud iti rinibu a maipablaak kada tawen.
Daytoy ti padasmi iti GETSMAIL: Iti umuna a panagbasa, inlasinkon iti baba ti SAAN dagiti talaga a saan a nakagaw-at iti pangrukodak ket saanen a kasapulan ti second reading. Maikadua, inlasinko iti babaen ti YES dagiti nakapasa ken iti babaen ti MABALBALIN, dagiti agpangpangadua. Idi nalpas ti first reading, napanen ti nasurok a kagudua iti SAAN ket nakapiliakon iti 15 iti WEN ken sumagmamano nga agbibitin iti MABALBALIN.
Iti maikadua a rikus, sangapulo laengen ti imbatik iti babaen ti WEN ken napan aminen dagiti dadduma nga entry iti SAAN. Nupay kasta, saan pay a nalpas ti proseso: napanak manen iti maikatlo a rikus a nanginotarak iti pammaliiw ken reactionko no ania dagiti pagpigsaan ken pagkapsutan dagiti pilik. Kas iti: di nakapapati ti karakter, nakapsut ti plot ti sarita, di mayataday ti dialogue, mechanical ti pannakarisut ti problema (deus ex machina) ken dadduma pay a demerit.
Iti sabali a bangir, kinomentarak met dagiti adda iti kannigid (WEN) iti: nakapapati ti pannakarisut ti problema, naisangsangayan ti pannakawarwar ti istoria, makapikapik ken nalamuyot ti lengguahe, nakapapati ken di namnamaen ti paggibusan ti sarita ket awanen ti sapulem pay, sabali a putahe ken realistiko, napintek ken nasedsed ken iladawanna ti kinapateg ti kultura iti Kailokuan, kdpy.
Idi magupgop dagiti pilik ken pili dagti dua a kameng (da Apo Fernando Sanchez ken Salvador Espejo), immuna iti ginasut a kilometro ti Cynthia Luna: Kapisi ti Bulan ni EVA ANGEL LEO (Rey Duque). Unanimous pay ti pilimi a manmano a mapasamak iti short story contest gapu ta agduduma ti panirigan ken raman dagiti hurado. Pakasaritaan ti maysa a socialite a nadanonna ti maika-40 a panagkasangayna a di pulos natulawan ti kinabirhenna ti Cynthia Luna…
Iti met salip ti Kokua Lima Hawaii No, nagsisinakami a tallo, da Manong Pel (Alcantara) ken ni Bert Angco, iti pilimi. Ket nagangayanna a ti “Ti Simbaan ti San Guillermo” a sarita ni Pietro L. Gina (Leticia Fariñas) a maikatlo iti listaak, ken nababbaba iti listaan da Bert ken ni Mang Pel, ti nangyalat iti umuna a premio. Pilik ti “Mangmatimati dagiti Bituen ti Escopa‘ (Loring Tabin) nga iti panagramanmi kabaruanan ti estilo iti pannakasuratna ken addaan iti tema maipapan iti kinadangkes ti tao iti padana a tao. Ti “Ti Simbaan…” kombensional ti treatment ti autor maipapan iti maysa nga anak a kayatna a suktan ti apeliedona gapu ta ibainna daytoy iti agbalin nga asawana a maysa a mestisa-Espaniola.
Kasano a suraten
Kas iti amin a porma ti panagsurat, kasapulan unay nga ammuen nga umuna ti maipapan ti suratem. Very basic daytoy iti panagsurat. Dika makasurat iti kritisismo ti sarita no dimo ammo ti agsurat iti sarita, natural dayta. No agsuratka koma maipapan iti sida, masapul a batokem ti baybay a paglanglangoyanna. Ket no maipapan met iti billit, masapul met a makatayabka tapno ammom ti rikna ti adda iti tangatang.
Masapul met nga adda panggepmo a mangsurat a kayatmo nga ipaawat iti agbasbasa, no ania pay ti mainayonmo a mangted iti pagpanunotanna iti estilo a naurnos, nalawag ken medio makaray-aw iti agbasbasa.#


text:
Richard Wagner
Ni Wilhelm Richard Wagner ( /ˈvɑːɡnər/; Panangibalikas nga Aleman: [ˈʁiçaʁt ˈvaːɡnɐ]; 22 Mayo 1813 – 13 Pebrero 1883) ket maysa idi nga Aleman a komposer, direktor ti orkestra, direktor ti teatro ken polemista a naipangpangrunaan a naamammoan para kadagiti bukodna nga opera (wenno dagiti "musika a drama", nga isu tipanagtawtawagna kadagitoy idi). Dagti komposision ni Wagner, a naisangsangayan kadagiti naladladaw a paset ti panawenna, ket nalatakan dagitoy para kadagiti narikut a linabag, dagiti nabaknang a danggay ken orkestrasion, ken ti napasayaat a panag-usar dagiti leitmotib: dagiti tema ti musika a mainaig kadagiti agmaymaysa a karakter, luglugar, kapanunotan wenno dagiti kumplot nga elemento. Nga isu ket saan a maipadpada kadagiti dadduma a komposer, ni Wagner ket nagsurat ti musika ken libreto para kadagiti tunggal maysa nga obrana ti entablado. Dagiti dua a napili a kalatakan a naamaamoan a nanipud kadagiti obrana ket dagiti Sakay dagiti Valkyrie manipud ti opera a Die Walküre, ken ti Martsa iti Kasar (Koro iti Kasar) manipud ti opera a Lohengrin.
Dagiti nagibasaran[urnosen | urnosen ti taudan]
- Paammo
Dagiti silpo ti ruar[urnosen | urnosen ti taudan]
Midia a mainaig kenni Richard Wagner iti Wikimedia Commons


text:
Thursday, September 23, 2010
TUBO TI MAINUM A DANUM, IMPAAY NI CONG. RONALD ITI BRGY. ARNAP
Cabugao, Ilocos Sur (Setiembre 23, 2010) – Pormal nga inyawat ni Mayor Ediboy S. Cobangbang, Jr. kadagiti bumarangay iti Barangay Arnap iti panangidaulo ni Barangay Captain Teodoro Tabula ti 1,800 metros ti kaatiddogna a High Density Polyetylene Tube (HDPE Tube), 30 rolls x 60 cm.
Indatag ni Mayor Ediboy ti resolusion ti Barangay Arnap ken ni Congressman Ronald V. Singson sadiay Hongkong idi Setiembre 5, 2010 ta kalikagum dagiti bumarangay ti pannakaadda ti water system-da manipud iti Cabugao Waterworks System.
Imbatad ni Waterwoks Superintendent Nestor Somera a babaen ti pannakausar ti tubo a hose, natalged daytoy ta narigat a kapten ti lati ken lumot iti pagdaliasatan ti mainum a danum.
Imbaga ni Mayor Ediboy nga adda matudingan a dua nga empleado ti Cabugao Waterworks System a mangisuro iti pannakaikabit ken pannakainstolar dagitoy a tubo iti Barangay Arnap.
Impeksa ni Kapitan Tabula ti dakkel unay a panagyamanna ken ni Diputado Ronald ken kasta met ken ni Mayor Ediboy ta napatgan daras daytoy a kalikagumda. Innayon ti Kapitan a salwadanda ti naited kadakuada a pagimbagan ken mangnamnamada latta ti sumarsaruno pay a pagsayaatan nga itden ti Gobierno iti barangayda. # (Printed, Anara-ar Sept.-Oct. 2010)
Posted by Bayan ng Cabugao, Ilocos Sur at 3:07 PM 0 comments
COMPREHENSIVE LAND USE PLAN, MAPABARO KUNA NI MAYOR EDIBOY
Cabugao, Ilocos Sur – Naangay ti Orientation Meeting ti amin nga opisiales ti Gobierno Munisipal pakairamanan ti kapitanes ti 33 a barangays ti ili kasta met iti pannakabagi ti Non-Government Organizations (NGO’s) ken taga-Media.
Kalikaguman ni Mayor Ediboy S. Cobangbang, Jr. ti pannaka-update ti CLUP babaen ti opisina ti Municipal Planning and Development Coordinator.
Imbaga ni Mr. Florante Jara, MPDO Coordinator, a dandanin agleppas ti 10-year long range plan ti CLUP (nangrugi idi 2001) ket kunana a kasapulanen a ma-update.
Imbinsabinsa ni Mrs. Teresita V. Galacgac, Regional Director, Housing and Land Use Regulatory Board-National Capital Region, iti panagsaritana iti nasao nga orientation meeting ti pateg ti zoning ordinance, sectoral studies, 12-Step process ti CLUP Preparation ken Action Plan ti CLUP Formulation and Updating. # (Source, Anara-ar Magazine, Sept. 22, 2010)
Posted by Bayan ng Cabugao, Ilocos Sur at 9:17 AM 0 comments
Sunday, September 12, 2010
MEDICAL MISSION NI BOKAL JERRY, NAISAGUT ITI ILI TI CABUGAO
Cabugao, Ilocos Sur – Pannakamantener ti salun-at ti maysa a prayoridad ti Gobierno Lokal iti panangidaulo ni Mayor Ediboy S. Cobangbang, Jr. ta mamati a maysa daytoy kadagiti kangrunaan a ramen iti panagdur-as ti ili ken kagimongan.
Ginundawayan dagiti umili ti Cabugao ti nagpartisipar iti naaramid a panagagas babaen iti pannakaipatulod ti medical mission ditoy ili a Cabugao idi Setiembre 11, 2010 nga inorganisar ni Ilocos Sur Board Member Jeremias C. Singson a buklen dagiti espesialista a dodoktor iti general medicine, pediatrics, ken optometry. Libre ti konsultasion ken naited nga agas ken anteohos ket iwayatda pay ti minor operation kas iti panagkugit ken excision.
Ti nasao a health care mission ket inesponsoran ti agduduma nga organisasion; Ti JCA Foundation, Lungsod Kabataan Nurses ti Manila. Indonar ni Gov. Luis “Chavit” Singson dagiti naited a reading glasses.
Nakitinnulong dagiti health personnel iti DOH-RHU nga idauluan ni Dr. Rudy M. Singson, Municipal Health Officer kasta met dagiti Sangguniang Bayan Members nga idauluan ni Vice Mayor Danny Q. Gazmen.
Mismo a nagatendar ni Senior Board Member Jeremias”Jerry” C. Singson iti nasao nga aktibidad a nangtarabay kadagiti nagmision. # (Insurat ni Joed Sajonia)
Posted by Bayan ng Cabugao, Ilocos Sur at 9:22 AM 0 comments
FARMERS’ ID SYSTEM, UMUNA A GANNUAT PARA KADAGITI MANNALON
Cabugao, Ilocos Sur – Apaman a nagtugaw nga Alkalde ti ili a Cabugao, Ilocos Sur ni Mayor Ediboy S. Cobangbang, Jr., pinailunsadna ti kaadda ti naan-anay a rekord dagiti mannalon nga agnanaed iti 33 a barangays tapno masinunuo a talaga ti bilang dagiti agtaltalon a kasapulan met ti opisinana para iti panagplano ken pannakayimplimentar dagiti programa ken proyekto ti Gobierno Munisipal ti ili.
Babaen kadaytoy a gannuat, binilin ni Mayor Ediboy ni Mrs. Zenaida S. Andrada, Municipal Agriculturist iti pannakaipinal ti listaan dagiti mannalon iti 33 a barangays babaen kadagiti Municipal Technologists a mapmapan kadagiti barangay a nakaidestinuanda.
Buklen dagiti mannalon dagiti organisasion nga adda iti las-ud ti 33 a barangays iti ili kasta met dagiti gunglo nga adda iti Communal Irrigation System (CIS) iti National Irrigation Administration (NIA).
Iti agdama, umaboten ti 4,108 ti bilang ti mannalon a nakarehistro iti opisina ti Municipal Agriculture Office (MAO) ken agtultuloy ti pannakalista dagiti saan pay a nairaman a mannalon, segun ken ni Mr. Robert Savella, Municipal Technologist ti DA-LGU Cabugao. # (Insurat ni Joed Sajonia)
Posted by Bayan ng Cabugao, Ilocos Sur at 9:14 AM 0 comments
Thursday, September 9, 2010
OPISIALES TI GOBIERNO MUNISIPAL TI CABUGAO, NAGSEMINAR TI 3 NGA ALDAW
NAISAYANGKAT ti panagsanay dagiti opisiales ti Gobierno Munisipal babaen ti panangidaulo ni Mayor Edgardo “Ediboy” S. Cobangbang, Jr., a buklen ti pannakabagi ti Sangguniang Bayan, municipal department heads, PNP Station Commander, BFP Fire Marshall, DepEd Supervisor, Principal ti uppat a pagadalan-sekundaria, ken pannakabagi ti NGO’s a pakairamanan ti 4-H Club idi Setiembre 6-8, 2010 sadiay Ilocos Norte Hotel and Convention Center, Laoag City.
Panggep daytoy a panagsanay nga insayangkat ti Department of Interior and Local Government (DILG) a pasingdaten ti panagtinnulong ti Ehekutibo ken Lehislatibo a sanga ken benneg ti Gobierno Lokal tapno maiyintek dagiti prayoridad a mataming a plano ken programa ken pannakaipatungpalda kadagiti umili.
Iti maikadua nga aldaw ti seminar, Setiembre 7, nangted ti mensahe ni Mayor Ediboy ket impasagepsepna ti napateg a panagkakammayet dagiti opisina a mangbukel ti idauluanna. Innayon ti Mayor, nupay aggidiat ti kinatao dagiti opisiales ngem kasapulan a nakaysa ti pannakaiturong ti gobierno a buyogan ti maikanatad a panagserbi tapno maitag-ay ti interes dagiti umili.
Nagpaay a resource speakers dagiti Municipal Local Government Operations Officers ti DILG: Mrs. Vicky Ramos ti Candon City, Mr. Randy de La Rosa ti Sta. Maria ken Mrs. Constancia Quinola ti Cabugao.
Iti seminar, nataming dagiti pakaseknan ti pannakausar ti pundo, pannakaipatungpal ti investment plan, dagiti maitutop ken maiprayoridad a plano ken programa ti opisina ken sektor kalpasan iti pannakaarisit dagiti isyu ken pakaseknan, evaluation and monitoring.
Iti maudi nga aldaw ti seminar, Setiembre 8, naaramid ti workshop ket tunggal nagpartisipar ket nangaramid ti commitment-na para iti pannakaidur-as ti Munisipalidad a maisubmiter iti Opisina ti Mayor. # (Source, Anara-ar Magazine, Sept-Oct. 2010)
Posted by Bayan ng Cabugao, Ilocos Sur at 9:10 AM 0 comments
Tuesday, September 7, 2010
PANAGIDONAR TI KUARTA ITI RHU, PINAISARDENG NI MAYOR EDIBOY
Cabugao, Ilocos Sur – Pinaisardeng ni Mayor Ediboy S. Cobangbang, Jr. ti pannakaadda ti donation box iti pasdek ti Rural Health Unit ti ili a Cabugao, Ilocos Sur gapu ta kaaduan iti mapan agpaagas ket marigrigat ket saan a maibagay a maobligar pay dagiti pasiente a mangted aglalo no nakapulpulos la ngaruden. Segun iti Mayor, dina kayat a gapu daytoy a banag ti pagtukiadan dagiti maseknan nga umili ti panagpakitada ditoy balay ti pagagasan ti ili.
Paset ti programa ni Mayor Ediboy ti naan-anay a pannakatagiben ti salun-at dagiti umili ket nagkiddaw ti ad-adu pay nga agas kadagiti civic-minded citizens ti pannakaidonar ti agas tapno adda masagsagana a maited kadagiti agkasapulan a pasiente iti RHU. # (Reposted, Tawidnews, September 5, 2010)
Posted by Bayan ng Cabugao, Ilocos Sur at 8:50 AM 0 comments
Wednesday, September 1, 2010
CHIEF GIRL SCOUT MEDAL SCHEME, SUPORTARAN NI MAYOR EDIBOY
Cabugao, Ilocos Sur – Kandidata ni Miss Naczarina Castillo Nerona, 3rd year High School ti Cabugao National High School, Turod, Cabugao, Ilocos Sur a Chief Girl Scout Medal Scheme ket nairubuat ken napatalgedan idi Agosto 30, 2010 sadiay Namruangan Barangay Hall, Cabugao, Ilocos Sur.
Indauluan ni Mayor Ediboy S. Cobangbang, Jr. dagiti nagatendar iti launching program a kaduana da SB Members Vicky S. Serna ken Dr. Carlito S. Pano, Mrs. Zenita Mosico, Ilocos Sur Girl Scout Coordinator, Mrs. Felipa B. Asuncion, CNHS Principal ken dagiti Girl Scout Troop Leaders, Rosario Taberna, Maricel Ballete, ken Rocilyn Sabaten, Brgy. Captain Raymond Sapla ken 20 a Day Care Pupils a recipients ti Supplemental Feeding Program.
Kas Girl Scout Leader, pinili ni Miss Nerona ti community service a kas ipangrunana babaen ti pannakaaramid ti feeding program ti 20 a Day Care pupils ti Barangay Namruangan a nayeskediul iti tunggal aldaw ti Domingo ken agpatingga iti Abril 2011.
Imbatad met da Mayor Ediboy, SBM Vicky Serna ken Dr. Pano iti suportada iti aramiden ni Girl Scout Nerona ket binigbigda a naindaklan daytoy a pagrebbengan ken makatulong ken mayataday unay iti programa ti Gobierno Munisipal iti pannakalapped ti problema ti malnutrision.
Ni Chief Girl Scout Nerona ket anak da Police Chief Inspector William Nerona ti ili a Cabugao ken ni dati a Nancy Castillo.# (Source, Anara-ar Magazine, Sept.-Oct. 2010)
Posted by Bayan ng Cabugao, Ilocos Sur at 10:19 AM 0 comments
Subscribe to: Posts (Atom)


text:
GALIMUYOD, Ilocos Sur – Sumagmamano nga explosives ken dokumento ti nasukalan dagiti operatiba iti kabakiran ti Barangay San Vicente ditoy nga ili idi malem ti Agosto 26.
Nangisayangkat iti operasion iti nasao a lugar dagiti nagtipon nga elemento ti Galimuyod police station, kadduada da 1st LT Valenzuela, CO ti Alpha Coy, 3ID, 7ID ken Capt. Mancaya, S2, 50ID, operatiba ti 73rd MICO ken MIG 1 kalpasan a nakaawatda iti tip manipud ken ni CPL Jonathan Dalimeg, dati a CAFGU a naka-assigned iti PA detachment iti Barangay Bitong, Galimuyod.
Nakarekobre dagiti bunggoy iti innem nga Anti-Personnel mines, 2 nga anti-tank mines ken assorted a nagduduma a subersibo a dokumento a naikabil iti dua a plastic containers a naikali iti sumurok-kumurang a maysa a kadapan ti kaunegna.
Adda itan dagiti nasao nga eksplosibo ken dokumento iti ikut ti 3IB 7ID Phil. Army.#


text:
CAOAYAN, Ilocos Sur – Lima nga illegal a pagkalap a maaw-awagan iti bukatot wenno balaong a naipakat iti Mestizo River a sakup daytoy nga ili ti kinumpiska dagiti otoridad babaen ti operation nga insayangkatda idi malem ti Nobiembre 7.
Malaksid iti kapolisan ditoy nga ili nga indauluan ni PI Rez Gerome Baluga Cachin, deputy chief of polis, karaman kadagiti nagisayangkat iti operasion ni Marilou Factor, pannakabagi ti Department of Agriculture.
Lima a bukatot ti kinumpiska dagiti otoridad agsipud ta aglabsingda iti ordinansa ditoy nga ili a total ban ti panagipakat iti bukatot iti Karayan Mestizo.
Awan ti naireport a natiliw nga akinkukua kadagiti bukatot nga addan iti babaen ti kustodia ti police station ditoy.#


text:
Anguilla
Nagsasabtan: 18°13′38″N 63°02′56″W / 18.22723°N 63.04899°W
Ti Anguilla ( /æŋˈɡwɪlə/ ang-GWIL-ə) ket maysa a Ballasiw Taaw a teritorio ti Britaniko idiay Karibe. Maysa daytoy kadagiti akin-amianan unay nga Is-isla ti Leeward idiay Lesser Antilles, a naisanglad iti daya ti Puerto Rico ken ti Is-isla ti Birhen ken dagus nga amianan iti San Martin. Daytoy a teritorio ket buklenna ti kangrunaan nga isla iti Anguilla, agarup daytoy a 26 km (16 mi) a kaatiddog babaen ti 5 km (3.1 mi) a kalawa iti kalawaan nga ungto, a mairan dagiti babbabassit pay nga is-isla nga awan dagiti agtaeng. Ti kapitolio daytoy nga isla ket ti The Valley. Ti dagup a kalawa ti daga daytoy a teritorio ket 91 km2 (35 sq mi),[3] nga adda populasion ti agarup a 13,500 (2006 karkulo).
Ti Anguilla ket nagbalin a nalatak a pagkamangan iti buis, nga awan dagiti maala a puonan, tagikua, ganansia wenno dagiti sabsabali pay a porma iti dagus a panagbuis kadigiti agmaymaysa a tattao wenno korporasion.[4]
Dagiti nagibasaran[urnosen | urnosen ti taudan]
- ^ Anguilla World Fact Book
- ^ Bariweswes ti Pagilian: Anguilla, Panagbaniaga ken Ganganaet a Panagtaeng, Opisina ti Ganganaet ken Mankomunidad
- ^ http://www.umsl.edu/services/govdocs/wofact92/wf930012.txt
- ^ Tax Rates. "Dagiti Gatad ti Buis ti Anguilla". Taxrates.cc. Naala idi 2011-12-28.


text:
Palestina
Ti Palestina (Griego: Πaλaισtίvn, Palaistinē; Latin: Palaestina; Hebreo: פלשתינה Palestina; Arabiko: فلسطين Filasṭīn, Falasṭīn, Filisṭīn) ket maysa a taripnong a nagan, ken dadduma pay, a maus-usar a panagipalpalawag ti heograpiko a rehion a nagbaetan ti Baybay Mediterraneo ken ti Karayan Hordan, ken dagiti sabsabali pay a kaarrubaan na a dagdaga.[1][2][3][4][5][6] Daytoy a rehion ket naamamuan pay a kas ti Daga iti Israel (Hebreo: ארץ-ישראל Eretz-Yisra'el),[7] ti Nasantoan a Daga ken ti Akin-abagatan a Levant,[8] ken napakasaritaan a naamammuan kadagiti sabsabali a nagnagan a mairaman ti Canaan, Zion, Siria Palestina, Akin-abagatan a Siria, Jund Filastin ken Outremer.
Dagiti nagbeddengan iti daytoy a rehion ket nagbalbaliw kadagiti napalabas a pakasaritaan, ken immuna a naipalpalawag iti moderno a panawen babaen ti Tulagan a Pranko-Britaniko a nagbeddengan (1920) ken ti Transjordan a sinurat amangipalgip iti 16 Septiembre 1922, idi agdama ti Britaniko a Bilin para iti Palestina. Tatta nga aldaw, daytoy a rehion ket buklenna ti pagilian iti Israel ken ti Dagiti teritorio ti Palestinia.
Ti Palestina ket itudona pay ti Estado iti Palestina a, manipud ti Panakairangarang iti Panakawaya ti Palestinia idi 1988, ket itudona ti maysa nga estado idiay teritorio ti Palestinia iti 22% iti "hpakasaritaan a Palestina".[9] Tie Estado iti Palestina ket mabigbigan tatta nga aldaw babaen ti agarup a dua a pagkatlo dagiti pagilian ti lubong, nupay daytoy a kasasaad ket saan a mabigbigan babaen ti Nagkaykaysa a Pagpagilian, Israel ken dagiti kangrunaan a Lumaud a pagilian a kas ti Estados Unidos.
inagibasaran[urnosen | urnosen ti taudan]
- ^ Carl S. Ehrlich "Philistines" Ti Oxford a Pagalagadan ti Tattao ken Lig=lugar iti Biblia. Ed. Bruce M. Metzger ken Michael D. Coogan. Oxford University Press, 2001.
- ^ "Pundo a Pangsukisok ti Palestina". Ti Pundo a Pangsukisok ti Palestina. Naala idi 2008-04-04.
- ^ "Palestine:". JewishEncyclopedia.com. Naala idi 2011-09-15.
- ^ Pappe, Ilan (2006). Ti Pakasaritaan ti Moderno a Palestina: Maysa a Daga, Dua a Tattao. Cambridge University Press. ISBN 0-521-68315-7. Naala idi 6 Peb 2011.
- ^ Kramer, Gudrun (2008). Pakasaritaan iti Palestina: Manipud ti Ottoman a Panagsakup aginggana ti Panakabangon ti Estado iti Israel. Princeton University Press. ISBN 0-691-11897-3. Naala idi 6 Peb 2011.
- ^ Ahlstrom, Gosta (1993). Ti Pakasaritaan ti Taga-ugma a Palestina. Augsburg Fortress Publishers. ISBN 0-8006-2770-9. Naala idi 6 Peb 2011.
- ^ Gideon Biger (2004). Dagiti Nagbeddengan ti Moderno a Palestina, 1840-1947. RoutledgeCurzon. passim.
- ^ de Geus, 2003, p. 7.
- ^ Ti agdama a takder ket naibaga babaen ni Mahmoud Abbas iti bitlana idi Septiembre 2011 iti Nagkaykaysa a Pagpagilian: "Idi inamponmi daytoy a programa, agalala kami ti nasakit ken narigat unay nga agpang para iti kadakami amin, naipangpangruna kadagidiay, a mairamanak, napilit a pimmanaw kadagiti balbalayda ken dagiti ili ken purok, a nagaw-awit laeng kadagiti tagikua ken ladingit mi ken dagiti laglagip mi ken dagiti tulbek ti balay mi a mapan kadagiti panagtalaw a kampo ken ti Diaspora idi 1948 Al-Nakba, maysa kadagit kadaksan operasion a panagpagut, panagdadael ken panagikkat iti maysa a natinggaw kennasupnet a kagimongan nga agparparawad iti maysa a pionero ken nangidaulo ti kultural, edukasion ken panagpabaro ti ekonomia iti Arabo a Tengnga a Daya. Nupay kasta, gapu ta namatmati kami iti kappia ken gapu kadagiti kapanunutan mi iti internasional a panakayanaup iti linteg, ken gapu ta adda dagiti katured mi nga agaramid kadagiti narigat a keddeng para kadagiti tattao mi, ken ti panaka-awan ti patingga a hustisia, inkeddeng mi nga inampon ti dalan a minaig a hustisia - ti hustisia a mabalin ken amangan a mabalin amangpalaing ti paset ti nakaro a pakasaritaan ti inhustisia a naitalek kaniami. Isu nga, umannurot kami t panakabangon ti Estado iti Palestina iti laeng 22% iti teritorio iti pakasaritaan ti Palestina - iti amain ti Palestina a Teritorio a sinakup babaen ti Israel idi 1967. [1]


text:
VIGAN CITY – Nakisangen dagiti magatang a baboy para iti maaramid a bagnet ken longganisa, daytoy ti pammaliiw ti mangimatmaton iti slaughterhouse ditoy siudad.
Kinuna ni Slaughterhouse Master Dr. Arnulfo Quitoriano a makadanon payen dagiti aggatgatang iti baboy kadagiti nasulinek a lugar iti probinsia tapno adda para maaramid a bagnet ken longganisa.
Sakbayna, adu dagiti oversized a baboy a maiserrek iti probinsia ket dagitoy ti gatangen dagiti agparparti ken aglaklako iti karne gapu ta nalaklaka ti presioda ken ad-adda a kayat a gatangen dagiti agar-aramid iti bagnet ken longganisa a puon ti nagririan dagiti agtartaraken iti baboy iti probinsia.
Segun ken ni Quitoriano, nupay saan pay a problema ti maparti a baboy iti slaughterhouse ditoy Vigan kalpasan ti panangibilin ni Gov. Luis “Chavit” Singson ti pannakaiparit ti pannakaiserrek dagiti oversized a baboy iti probinsia, pammaliiwna ket agproblemanto iti maparti a baboy kadagiti sumaganad nga aldaw.
Kinuna ni Quitoriano a nasurok a 70 a baboy ti maparti iti slaughterhouse iti inaldaw.#


text:
Kalikaguman ti DOLE-Vigan City a mangted ti livelihood assistance kadagiti “disable” ket kayatda a maisadag iti organisasion. Daytoy a gay-at ket mayataday iti direktiba ni Mayor Ediboy a masapul a probitsaren dagiti asosasion ti serbisio ti nadumaduma a sektor dagiti maseknan nga Ahensia a makatulong kadakuada.
Kadua ni Mrs. Nora Reintar, Assistant MSWD Officer ti DOLE Officer a nangilawlawag ti panggep ti panagtitipon ken naelektaran dagiti opisiales ti asosasion idi agangay. Dagiti napili nga agtakem iti 2012-2013 ket isuda: Dante Ullero, Presidente; Magno Carbonel, Bise Presidente; Norma Pastor, Sekretario; Celestino Baclig, Sub-Sek.; Preny Rondon, Treasurer; Arland Valencia, Assistant Treas.; Marilyn Sajonia, PRO; Christian Sinco, Auditor.
Umuna nga addang nga ipatungpalda ti pannakabukel ti Constitution and By-Laws-da ken iti pannakairehistroda iti DOLE-Vigan City ken pannakaakreditar ti asosasionda iti LGU-Cabugao. Umabot nga 80 ti kameng ti nasao nga asosasion. # (Web In-Action)


text:
CANDON CITY – Uppat a lugan ti nainbolbar iti aksidente a napasamak iti Barangay Langlangca 2nd itay nabiit.
Segun iti report, maysa a traysikel, dua a Honda TMX, ken maysa a minibus ti nainbolbar iti nadakamat nga aksidente a nakasugatan iti tallo a tattao.
Iti inisial nga inbestigasion dagiti polis, mapapati a nasapgid ti Daverly a minibus a minaneho ni Lauro Farinas, residente iti Barangay Paing, Bantay, Ilocos Sur ti traysikel a minaneho a Rodney Carobata, residente iti Guardia, Banayoyo, Ilocos Sur a nakapukawan daytoy iti kontrol iti manibela a puon ti pannakadungparna iti TMX a motorsiklo a nangdungpar met iti sabali a motorsiklo a nakaparking liti igid ti kalsada.#


text:
STA. CRUZ, Ilocos Sur – Sumurok-kumurang 3,000 nga umili ti sinerbian ti Ilocos Sur Hotline, ti programa iti radio ti gobierno probinsial, kas paset ti panangselebrarna iti maikasangapulo ket tallo a tawen nga anibersariona ditoy nga ili idi Agosto 25.
Kas pagyaman ti programa iti awan sarday a suporta dagiti kaprobinsiaan, naisagutan dagitoy iti adu a regalo babaen ti naaramid a raffle draw. Nadumaduma nga appliances ken aruaten ti balay ken premio a kuarta ti naited kadagiti nagasat a timmabuno.
Naikkan iti wheel chair, sarukod ken regalo dagiti senior citizens manipud ken ni Gov. Luis “Chavit” Singson ti 1000 a senior citizen.
Inaprobaran pay ni Singson ti pannakaited ti P1 milion a pondo ti Sta. Cruz Bileg Cooperative. Naikkan pay iti pondo ti assosasion dagiti empleado ti gobierno municipal ken pondo a pangleppas iti principal’s office ti Dili Elementary School.
Babaen ti Baluarte Massage Center, naipaayan iti libre a masahe dagiti timmabuno.
Pinagyamanan ni Mayor Teresita Valle ti pannakapili ti ilida a pakaangayan ti anibersario ta naikkan met iti gundaway dagiti kakailianda a maserbian ti Ilocos Sur Hotline.
Kiniddaw ti mayor ti pannakasimpa ti paset ti provincial road a mamagkakamang iti ili a Sta. Cruz, Salcedo ken Sta. Lucia a nadadael iti nakaro a panagtudtudona.
Impanamnama ti gobernador nga agtultuloy ti programa nga Ilocos Sur Hotline a mangipaay iti serbisio kadagiti taga-Ilocos Sur kangrunaanna iti benneg ti medikal ken dental ken pagpatulongan dagiti kaprobinsiaan nga agparparikut sadiay ballasiw-taaw.
Manipud idi Mayo daytoy a tawen, inrugi ti Ilocos Sur Hotline ti dimmanon kadagiti nadumaduma nga ili iti probinsia a pangipaayan iti serbisiona. (Mancielito S. Tacadena)


text:
Ilocos Norte
Ti Ilocos Norte ket maysa a probinsia iti Filipinas a karaman iti Rehion ti Ilocos (Rehion I) iti Luzon. Ti Siudad ti Laoag ti ngulona. Kaabayna dagiti probinsia ti Cagayan ken Apayao iti daya, ti Abra ken Ilocos Sur iti abagatan Sangsanguen ti Ilocos Norte iti laud ti Baybay Abagatan Tsina ken iti amianan, ti Lingsat ti Luzon.
Addaan ti Ilocos Norte iti 21 nga ili ken dua a siudad. Nasurok nga 97 porsiento iti katataona ket Ilokano. Romano Katoliko ken Aglipayano iti kangrunaan nga relihion iti probinsia.
Dagiti linaon
Pakasaritaan[urnosen | urnosen ti taudan]
Nairuam iti amianan ti Luzon nga makita dagiti gangannaet a tattao aggapu kadagiti negosiante iti Tsína, Hapon, India, ken iti peninsula ti Malaysia sakbay nga dimmisaag dagiti Kastila iti maika-16 nga siglo. Dagiti agnaed nga Ilokano ken Tinggian iti masasao nga Ilocos Norte tatta ket managsinnukatda iti balitok para seda, dagiti nadamili, ken nadumaduma pay a banbanag. Manipud idi, iti Laoag ti kadakkelan nga pagilian iti amianan, kaduana iti Vigan iti probinsia ti Ilocos Sur.
Nagbalin nga Ilocos Norte idi Pebrero 2, 1818, idi ginuddua dagiti Kastila iti probinsia ti Ilocos. Iti abagatan ket nanaganan iti Ilocos Sur.
Dagiti siudad[urnosen | urnosen ti taudan]
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Dagiti daulo ti probinsia: Departamento iti Kaunegan ken Lokal a Gobierno, Siudad ti Quezon- Naala idi 12 Pebrero 2013
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


text:
Tuesday, April 12, 2016
ELIMINATION, NAILEPPAS SUMARUNO TI QUARTER FINALS
Cabugao, Ilocos Sur – Nangrugi idi Abril 6, 2016, tunggal malemen ti pannakaituloy ti salip ti 2016 Basketball Tournament iti Cabugao Cultural and Sports Complex, Brgy. Rizal, Cabugao, Ilocos Sur babaen ti pannakaaramid ti uppat a Games a pagsalipan ti uppat a Team a nakaeskediul iti dayta nga aldaw iti nadumaduma a barangay ti Cabugao.
Iti pannaki-amad ti Web In-Action, imbatad dagiti Coaches a nagpatingga ti Elimination Round idi Abril 11, 2016 ket dagiti sumaganad a Barangay ti simrek iti Magic 12: Bracket A, Rizal Bonifacio, Baclig, Catucdaan, Sagayaden ken Cacadiran idinto ta iti Bracket B ket iti Pug-os; Quezon; Namruangan; Turod, Arnap ken ti Cuantacla.
Dagiti mangabak a Top 2 Teams ket isudanto ti sumrek iti Magic Four para iti Round Robin iti Semi-Finals.
Iti pannakaaramid ti minalem nga ay-ayam, naregget dagiti Sympathizers/Cheerers ti tunggal Team a mapan agbuya kasta metten kadagiti lumugar kadayta a barangay a naggapuan ti Basketball Team.
Naannayas latta ti pannakaaramid dagiti ay-ayam maigapu iti prinsipio ti disiplina ken sportsmanship a naipakpakauna a naipasagepsep kadagiti Players babaen iti Management iti panangrugi ti Tournament.
Daytoy a paay-ayam ti Munisipio ket pakauna a pangrambak nga aktibidad dagiti agtutubo iti barangay iti masungad a panagpiesta ti ili a Cabugao: Ragsak Cabugao Festival 2016 a maangay inton Abril 21-27, 2016. # (Web Situational Report)
Iti pannaki-amad ti Web In-Action, imbatad dagiti Coaches a nagpatingga ti Elimination Round idi Abril 11, 2016 ket dagiti sumaganad a Barangay ti simrek iti Magic 12: Bracket A, Rizal Bonifacio, Baclig, Catucdaan, Sagayaden ken Cacadiran idinto ta iti Bracket B ket iti Pug-os; Quezon; Namruangan; Turod, Arnap ken ti Cuantacla.
Dagiti mangabak a Top 2 Teams ket isudanto ti sumrek iti Magic Four para iti Round Robin iti Semi-Finals.
Iti pannakaaramid ti minalem nga ay-ayam, naregget dagiti Sympathizers/Cheerers ti tunggal Team a mapan agbuya kasta metten kadagiti lumugar kadayta a barangay a naggapuan ti Basketball Team.
Naannayas latta ti pannakaaramid dagiti ay-ayam maigapu iti prinsipio ti disiplina ken sportsmanship a naipakpakauna a naipasagepsep kadagiti Players babaen iti Management iti panangrugi ti Tournament.
Daytoy a paay-ayam ti Munisipio ket pakauna a pangrambak nga aktibidad dagiti agtutubo iti barangay iti masungad a panagpiesta ti ili a Cabugao: Ragsak Cabugao Festival 2016 a maangay inton Abril 21-27, 2016. # (Web Situational Report)
Posted by Bayan ng Cabugao, Ilocos Sur at 9:49 AM
Subscribe to: Post Comments (Atom)


text:
MAGSINGAL, Ilocos Sur – Awanen ti biag idi maidanonda iti ospital ti dua a biktima ti nagsina a pannungpar a napasamak ditoy nga ili ken iti Cabugao itay lawasna.
Natayen ni Germelino Castillo, 59, residente iti Barangay Reppaac, Cabugao idi maidanon iti Suero Clinic and Hospital idinto a naideklara nga awanen ti biag ni Edgardo Saliput, 53, taga-Salapungan, Gerona, Tarlac idi maidanon iti ospital.
Dinungpar ti Fariñas Bus ni Castillo a nakalugan iti Honda motorcycle iti national highway a sakup ti Barangay Pug-os, Cabugao, Ilocos Sur idi rabii ti Nobiembre 9 idinto a dinungpar ti RCJ Bus ni Salipod bayat ti panagdaliasat ti traysikel a minanehona iti national highway a sakup ti Barangay Bussaoit, ditoy nga ili idi rabii ti Nobiembre 10.
Nabigbig ti drayber ti Fariñas Bus a nakadungpar ken ni Castillo a ni Columbus Queja, 47, residente iti Barangay Aglipay, Batac, Ilocos Norte.
Segun iti report, tinarayan ni Queja ti biktima ket dimsaag iti Batac. Ti kareliebona a drayber ti nangireport iti napasamak iti polis iti Laoag City.
Kabayatanna, mapapati nga iti pigsa ti panangdungpar ti RCJ Bus iti traysikel a minaneho ni Saliput, nagsina ti motor ken ti sidecar.
Simmuko ti drayber ti RCJ Bus a ni Achilles Pasion, 53, residente iti Barangay Bato, Badoc, Ilocos Norte, iti polis ditoy nga ili ket naipilaanen iti kaso.#


text:
SALCEDO, Ilocos Sur – No nalaokanen ti dara iti nasanger, awanen ti paabak iti diskusion a pagramutan ti riri ken pannakadangran dagiti nakainom.
Kasta ti napasamak iti maysa a drinking session iti balay ti konsilman iti Barangay Poblacion ditoy nga ili a nakainbolbaran ti maysa a head teacher ken maysa a polis.
Iti naladaw a report manipud iti polis ditoy, bayat ti maysa a drinking session idi rabii ti Enero 31, pinang-or ni PO2 Brendo B. Daciego, kameng ti Salcedo police station, iti bote ti Red Horse ni Willie Tome y Alcantara, 48, naasawaan, head teacher ti Victory Elementary School ken residente iti Barangay Poblacion, Salcedo, Ilocos Sur, a puon ti nakasugatan ken pannakaiyospital daytoy.
Naammuan iti report a sakbay ti insidente, iti agarup alas nuebe ti rabii ti nadakamat a petsa, aggiinom da Tome, kaduana da Barangay Councilman Virgilio Ugalde, Alvin Alcantara ken Ronnie Galao iti balay ni Ugalde idi simmangpet da Daciego ken maysa a Tony Reyes ket nakitiponda iti grupo.
Mapapati a bayat ti panaggiinomda, nagbalin a nabara ti panagdinniskutir iti nagbaetan da Tome ken Daciego ket pinidut ti polis ti awan naggianna a bote ti Red Horse sana impang-or iti ulo ti biktima.
Naitaray ti biktima iti Salcedo District Hospital tapno maagasan ti sugatna.
Kabayatanna, nagtungpal iti ospital ti maysa a baro gapu ti pannakatagbatna bayat ti maysa a drinking session iti Barangay Calungbuyan, Galimuyod, Ilocos Sur idi Pebrero 8.
Nainaganan ti natagbat a ni Arnel Domingo y Remedillo, 29, baro, idinto a nabigbig ti suspek a ni Arsenio Agunan, 60, balo, karpintero, agpada a residente iti nadakamat a barangay.
Segun iti panagimbestiga dagiti polis ditoy, bayat ti drinking session iti pagtaengan ti suspek, mapapati a kinarit ti biktima ni Conrado Dagsi ket inanawa ti suspek dagiti dua.
Mapapati a ti suspek ti nangibaw-ingan ti biktima iti pudotna ket kinaritna daytoy. Saanen a nakateppel ti suspek ket nangala iti bolo sana tinagbat ti biktima a nakadunoran ti makannawan nga ima ti naud-udi.
Naitaray ni Domingo iti Rasonable Hospital iti Candon City idinto nga inaresto dagiti nagresponde a polis ni Agunan.#


text:
Oktubre 12
Ti Oktubre 12 ti maika-285 nga aldaw ti tawen (maika-286 kadagiti bisiesto a tawen) iti kalendario a Gregoriano. Adda pay 80 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1868 – Mariano Trías, immuna a de facto a Bise Presidente ti Filipinas iti rebolusionario a gobierno (pimmusay 1914)
- 1935 – Luciano Pavarotti, Italiano a tenor (pimmusay 2007)
- 1946 – Edward S. Hagedorn, politiko manipud iti Filipinas
- 1962 – Branko Crvenkovski, politiko manipud iti Macedonia
Pimmusay[urnosen | urnosen ti taudan]
- 1924 – Anatole France, Pranses a mannurat (naipasngay 1844)


text:
STA. MARIA, Ilocos Sur – Balasang a mapapati a taga-Baguio City ti nasukalan a nagtakaw iti milk supplement iti maysa a pagtagilakuan ditoy nga ili idi malem ti Oktubre 24.
Agarup 1:30 ti malem ti nadakamat a petsa idi impaima ti guardia ti Save More Supermarket a masarakan iti Barangay Maynganay Sur ditoy ti maysa nga agnagan iti Ruby Ann Santos y Olivo, 30, balasang, ken residente iti Bakakeng Norte, Baguio City kalpasan a pinanggepna nga ilibas nga iruar iti pagtagilakuan ti dua a Gain Plus Advance Milk Supplement nga agbalor iti sag-P1,444.50.
Segun iti panagimbestiga dagiti polis, dinawat ni Carlo Domingo y Dona, 25, naasawaan, ken guardia ti nadakamat a pagtagilakuan, ti resibo dagiti tagilako ngem kellaat a timmaray ti suspek.
Kinamat ti guardia ti suspek agingga iti naipiskotna sana impaima daytoy kadagiti nagresponde a polis.#


text:
Salaysay ni Jobert M. Pacnis
YOU are what you eat. Nalatak a pagsasao maipanggep iti ipapaay kadatayo dagiti kankanentayo. No ania ti ipaunegtayo, isu ti bugas ti salun-attayo. Kasta ti kasimplena.
Agpayso met, di kadi? No managtabtabatayo, sigurado a nangato ti kolesteroltayo. No nangato, parnuayenna dagiti nadumaduma a sakit. Umuna ditan ti sakit ti puso. Abbengan ngamin ti taba dagiti urat a pagtarayan ti dara. Pagangayanna, bumsog dagitoy ket no saannan a mabaelan, bumtak. Sagabaen metten ti sumaruno a mapasamak, a kas iti atake iti puso; no saan, stroke a gubuayen ti nangato wenno nababa a pressure dara.
No met managsamsam-ittayo, sigurado a kaptennatayo iti diabetes. Silent killer pay ngarud daytoy a sagubanit. Inton agbalawtayo, nakaron ti dinadaelna a paset ti bagitayo.
Ket no met managap-apgadtayo, ti met bato (kidney) ti agsagaba. Ayna, nagrigat ti agsakit iti kastoy. Sakit ti baknang a kunada. Nasayaat laeng no maala pay iti agas ti ganna dagitoy. Ngem no saanen ngay ta masapul a maopera tapno maikkatda laengen? Dialysis a sigurado ti paglasatam kalpasanna. Ta awan ngaruden ti/dagiti bato a mangsagat kadagiti agtaray a dara iti nadumaduma a paset ti bagitayo. Ket di asi-asi ti mabusbos itoy. Ken saan payen a sigurado ti panagbayagmo. Mangnamnamaka lattan iti milagro a yapros/ipaay ti Namarsua .
Isu a sakbay a kaptennatayo dagitoy a nakana a sakit, denggentayo man ti ibagbaga wenno ipangagtayo ti ikalkalbit ti bagitayo. Ta pinarsuanatayo ngarud ti Dios a siaayat. Kinawesanna dagitoy a paset ti bagitayo iti “signal” a sidadaan nga ikalbit/idanonda iti oras nga adda madlawda a kinakurang (iti sustansia) kadatayo.
Ania, aya, dagitoy a signal/kalbit a mabalin a ditayo ikankano?
Kas pangarigan, naayattayo iti nasam-it. Dagitay namnamsek iti asukar a taraon. Umuna ditoyen dagiti dessert. Wenno ti asukar pay ket a mismon. Ti pannakaadiktayo kadagitoy a taraon, maymaysa laeng ti ipasimudaagna, kas kuna dagiti eksperto iti salun-at, nababa kano ti lebel ti mineral a chromium kadagiti ipapaunegtayo. Ket agkurkurang ti bagitayo itoy a mineral a kasapulanna la unay.
Kangrunaan a katulongan ti bagi ti mineral a chromium tapno mapagtalinaed ti normal nga insulin iti bagi. Ti met insulin ti mangiproseso iti enerhia a kasapulan ti bagi dagiti ipapaunegtayo nga asukar ken dadduma pay a carbohydrates.
Tapno ngarud mapagtalinaed ti normal a lebel ti asukar iti bagitayo iti inaldaw-aldaw, igunamgunam dagiti eksperto a mangan kadagiti taraon a nabaknang iti mineral a kromium kas koma kadagiti bukbukel ken ti prutas a mansanas. Naduktalan pay nga iti panagkaan kadagitoy, iliklikna ti panagramantayo nga agsapul kadagiti nasasam-it nga ipauneg.
Iti ngarud sumaruno a makariknatayo iti panagsapul kadagiti nasasam-it a saramsam, padasentayo ti umilgat iti mansanas ket daytoyen ti ipaunegtayo. Suktantay’ metten dagiti inumentayo a carbonated (aglalo ti softdrinks) iti tubbog ti ubas wenno ania man a prutas. Pagaammotayo met a napnapno iti antioxidants dagiti prutas. Dakkel a katulongan ida a mangdalus iti nagunegtayo.
Kasano met ngay no tsokolate ti sangkasapultayo? A kasla ketdin mabagtittayo a di makaraman iti inaldaw? Ta kinapudno met ngamin a daytoy a taraon ti numero uno a pakaadikan ti asino man. Adda daytay kayawna a narigat a di patgan. Adda awisna a sangkaarep-eptayo.
Ngem ammoyo kadi a daytoy a panagsapul ti bagitayo iti tsokolate ket ikalkalbitna laeng ti kinakurangna iti mineral a magnesium? Ti magnesium ti maikapat a kaadduan a mineral a kasapulan ti bagi. Napateg daytoy iti pannakataginayon ti salun-at. Responsible pay iti nakidser a piskel, natibker a tultulang, normal a panagtrabaho dagiti ur-urat ken naannayas a ritmo iti puso.
No di latta maliklikan ti panagsapul iti tsokolate, siguraduen laengen a dark chocolate (85 porsiento wenno nangatngato) daytoy tapno saan unay a namnamsek iti asukar. Ta nupay nangato ti ramen ti tsokolate a taba (fat), di met mailibak a dakkel ti itdenna a benepisio iti bagi. Nabaknang dagitoy iti antioxidants. Ngarud, addaan iti birtud a mangpabuntog iti panagrakaya dagiti piskel, labananna dagiti kumpet a sakit, pagbalinenna nga aktibo ti panagpampanunot, ken ilikliknatayo iti dadduma a sakit iti puso.
Ngem no awan ti nangisit a tsokolate a kas kasukat ti “panagmauyongtayo” a mangipauneg itoy, apay a ditayo padasen dagiti prutas? Makaitedda la ngaruden iti umdas a kasapulan a mineral/sustansia, awan pay ti dakes nga epektona iti bagi.
(Adda tuloyna)


text:
CANDON CITY – Ginundawayan dagitoy suspek ti matutudo a panawen a nangpaltog iti maysa nga aglaklako iti kalamay iti mismo nga abay ti terminal ti maysa a bus sadiay Barangay Paras, ditoy siudad idi rabii ti Agosto 9.
Pimmusay bayat ti pannakatamingna iti Candon City Hospital ni Joel Garcia y Cayabyab, 39, naasawaan, calamay vendor, natibo iti San Carlos, Pangasinan ngem agdama a residente iti Barangay Bagani Campo, Candon City.
Segun ken ni Christopher Neri y Abreo, 37, naasawaan, tricycle driver, agur-uray iti pasaherona iti dayaen a paset ti kalsada, partikular iti linong ti FMW Emission Center nga asideg laeng iti terminal ti Partas Bus idi nakangeg iti dua a nagsaruno a kanalbuong.
Innayonna a nakitana ti biktima a naidalutaytay iti akinlaud nga abaga ti highway ken dagiti dua a suspek a nagaruat iti bonete a naglibas iti abagatan a direksion.
Intaray da Neri ken dadduma pay nga immarayat ti biktima iti Candon City Hospital ngem pimmusay daytoy bayat ti pannakaagasna.
Iti panangproseso dagiti polis iti crime scene, nakarekobreda iti maysa a kapsula manipud iti cal. 45 ken maysa a deformed slug manipud iti bagi ti biktima.
Iti pannakaisurat daytoy, di pay ammo ti motibo ti pammapatay. (Tawid News)


text:
VIGAN CITY – Pinaglibakan dagiti opisial ti militar a nakabase ditoy probinsia nga adda pannakainaigda iti panagpukaw ti maysa a miembro ti militante a grupo tallon a lawas ti napalabas.
Kinuna ni 1st Lt. Rommel Tambio, Civil Military Operations Officer ti 50th Infantry Batallion a nakabase iti Guimod Norte, San Juan, Ilocos Sur, nga awan ti pakainaigan ti militar ditoy iti panagpukaw ni James Balao, founding member ti Cordillera People”s Alliance (CPA), idi Septiembre 17 iti siudad ti Baguio.
Alegasion dagiti miembro ti militante a grupo a pakairamanan ti CPA ken the Cordillera Human Rights Alliance (CHRA) a nadukot ni Balao iti asideg ti Tacdian Elementary School iti Barangay Tomay, La Trinidad, Benguet ket ti militar ti itudtudoda a nangdukot kenkuana.
Binisita ti CPA, CHRA ken dagiti miembro ti pamilia ni Balao dagiti police ken military camps ditoy probinsia ken iti Abra a pakairamanan ti 50th Infantry Battalion ti Philippine Army iti Guimod Norte, San Juan, Ilocos Sur; Police Provincial Office iti Bulag, Bantay; ti Intelligence Service ti AFP; PNP Ilocos Sur Regional Mobile Group (RMG) iti Bio, Tagudin; 503rd Brigade iti Sulvec, Narvacan; 503rd Brigade Philippine Army (PA) headquarters iti Lagangilang, Abra; ken the PNP Regional Police Office at San Fernando, La Union.
Pinaglibakan amin dagiti opisial dagiti nabisita a units ti kaadda ti pannakaibiangda iti panagpukaw ni Balao.
Iti dialogo a naangay itay Oktubre 3 iti provincial capitol iti nagbaetan ti 50th IB ken dagiti kameng ti CPA a mangsapsapul ken ni Balao, kinuna ti kabsatna, ni Winston, a dakkel ti pammatida a politically motivated ti panagpukaw ti kabsatna ta awan met ti kakonkontrana.
Segun ken ni Beverly Longid, chairperson ti CPA, a dakkel ti pammatida a biktima ti panagdukot ni Balao agsipud ta sakbayna, nadakamat daytoy nga adda dagiti mangsursurot kenkuana.
Kinuna ni Longid nga adda pagibasaranda a mangitudo iti militar a nangdukot ken ni Balao idinto nga innayonna a saan nga isolated case daytoy ta addan dagiti kamengda a napapatay iti napalabas.
“Saaanmi met nga automatiko nga itudo ti military nga awan ti pagbasaranmi,” innayon pay ni Longid.
Ngem kinuna ni Tambio nga awan kinapudnona ti alegasion ti CPA nga adda pannakaibiangda iti panagpukaw ni Balao.
Kinunana a kas pammaneknek a dida ilemlemmeng ni Balao, pinalubosan ni Col. Roy Devesa, commanding officer, a sumrek dagiti miembro ti pamilia ti mapukpukaw iti kampo nupay saanda a napalubosan nga agitugot iti camera para iti security purposes.
Innayon ni Tambio a sisasagana ti 50th IB a makitinnulong iti CPA a mangbirok ken ni Balao.
“Alaenmi amin a detailsna ken contact numberda ta no adda lead, ipakaammomi a dagus kadakuada ken dagiti PNP tapno tumulongda met nga agsapul,” impasigurado ni Tambio.
Kinuna ni Tambio a maawatanda ti narigat a sasaaden ti mapukawan iti pamilia ken karbenganda ti agsuspetsa ngem saanda koma nga akusaran ti militar nga adda pannakaibiangna iti panagpukaw ni Balao.
Segun iti CPA, ni Balao ti maika-94 a militante a biktima iti enforced disappearances ditoy pagilian.#


text:
C. S. Lewis
Ni Clive Staples Lewis (29 Nobiembre 1898 - 22 Nobiembre 1963), naamammoan a kas ni C. S. Lewis ken naamammoan dagiti gayyem ken pamiliana a kas "Jack", ket maysa idi a nobelista, mannaniw, akademiko, mediebalista, literio a kritiko, mannalaysay, teologo ken Kristiano nga apolohetika manipud idiay Belfast, Irlanda. Naamammoan isuna kadagiti obrana a kangrunaan dagiti Dagiti Screwtape a Surat, Dagiti Kronika iti Narnia ken tiTi Limbang a Trilohia ken ti saan a piksion, a kas ti Kristianidad laeng, Dagiti mirakulo ken Ti Parikut iti Sakit.


text:
LUNA, La Union – Nangisayangkat ti Philippine Veterans Affairs Office (PVAO) iti libre a medical mission para kadagiti beterano ti gubat iti Barangay Darigayos ditoy nga ili itay nabiit.
Inyussuat ti PVAO San Fernando City ken ti Vigan City ti medical mission iti USAFFE Northern Luzon national monument and shrine ditoy a barangay manipud iti alas 9:00 ti bigat agingga iti 12:00 ti aldaw.
Agdagup iti nasurok a 200 a beterano ti Maikadua a Gubat iti Sangalubongan dagiti benepisario ti Oplan Pagkalinga no sadino a nakaiwarasan dagiti libre nga agas, bitamina ken food supplements.
Naisayangkat ti medical mission kas paset ti gannuat ti PVAO a mangtulong kadagiti beterano ken pensioners ti gubat.#


text:
NARVACAN, Ilocos Sur – Tallo nga aksidente ti nagsasaruno a napasamak ditoy itay nabiit a nakatayan ti dua a tattao ken nakasugsugatan ti pito pay.
Iti immuna nga aksidente, mapapati a dinungpar ti Partas bus a minaneho ni Jessie Garcia, 31, naasawaan, residente iti Palali Sur, Sta. Lucia, Ilocos Sur ti maysa nga MV100 van a nakatayan ti dua a tao ken nakasugatan ti lima a naglugan iti van.
Naideklara a natay da David Cabebe ken Edgar Cabrera iti Central Ilocos District Hospital a nakaitarayanda. Karaman kadagiti nasugsugatan da Eliseo Corrales, drayber ti MV100 van, taga-Sta. Lucia, ditoy, da Delfin Dinglas, residente ti Orence, Narvacan, Ilocos Sur; Ernesto Antonio, residente ti Dasay; Erica Serra ken Lea Dio, agpada a taga-Bicol. Naglugan amin dagitoy iti van.
Segun iti inbestigasion, mapapati a simrek latta ti van iti kalsada nasional iti baet ti panagsignal ti lumabas a bus ket nupay pinadas ti bus ti naglisi, nadungparna latta ti van.
Simmuko ti drayber ti bus iti estasion ti polis ditoy.
Iti sabali nga aksidente, dinungpar ti maysa nga Elf 300 ti maysa nga army truck a puon ti nakasugatan ti drayber ti van.
Segun iti report, sumrek koma ti trak iti Barangay Camarao ditoy ket saan a nakapagpreno a dagus ti Elf a sumarsaruno kenkuana a puon ti nakadungparanna iti truck.
Nasugatan ni Eliseo Ocampo, 51, drayber ti Elf 300 van, residente ti Tangadan, San Quentin, Abra idi dinungpar ti lugan a minanehona ti akinlikud a pilid ti 6 x 6 nga army truck ti 503rd Philippine Army a nakabase iti Sulvec.
Naitaray ti drayber iti Central Ilocos District Hospital para iti pannakataming dagiti sugatna.
Kabayatanna, nadundunor ni Juanito Antolin, 58, residente iti San Pablo, ditoy met laeng nga ili kalpasan a dinungpar ti traysikel a minanehona ti kanawan a bakrang ti maysa a trailer truck.
Naammuan iti report a agpada dagiti dua a lugan nga agpaabagatan ket agparking koma ti trailer truck a minaneho ti maysa residente iti Bucay, Abra ngem saan a napakadaan ni Antolin ket nadungparna ti bakrang ti truck.
Naitaray ni Antolin iti Central Ilocos District Hospital.#


text:
CABUGAO, Ilocos Sur – Kitkitaen dagiti inbestigador ti anggulo nga adda pakainaigan iti droga ti pannakapapatay ti maysa a drug personality iti national highway a sakup ti Barangay Pug-os ditoy nga ili idi aldaw ti Pebrero 26.
Naideklara nga awanen ti biag ni Ryan Tubon y Tabudlo, 31, naasawaan, nakalista iti kapolisan a drug personality ken residente iti Barangay Pug-os, ditoy nga ili idi maidanon iti Suero General Hospital kalpasan a napaltogan iti national highway a sakup ti Sitio Bessang, Barangay Pug-os idi agarup 11:00 ti aldaw ti Pebrero 26.
Segun iti inisial a panagimbestiga dagiti polis, agpaamianan a direksion ti traysikel a naglugan ni Tubon ken minaneho ni Rexon Dimaya y Yacap, 38, baro, ken kalugaran met laeng ti biktima ket bayat ti panagdaliasatda iti kalsada iti Sitio Bessang, Barangay Pug-os, kellaat lattan a nagparang dagiti suspek ket pinaltoganda dagiti dua.
Nagsagrap ni Tubon kadagiti sugat iti nadumaduma a paset ti bagina a puon ti nakatayanna.
Nasugatan met ni Dimaya iti makannawan a sikona ket naitaray met iti ospital ngem rimmuar met laeng kalpasan ti pannakaagasna.
Naglibas dagiti di nabigbig a suspek iti amianan a direksion.
Nakarekobre dagiti inbestigador iti uppat a kapsula a mapapati a nagtaud iti cal. 45 iti nakapasamakan ti krimen.
Pinakaammuan ti polis-Cabugao dagiti kaparangetda a police stations tapno masatda dagiti kriminal ngem negatibo ti resultana.
Agtultuloy ti panagimbestiga dagiti polis mainaig iti nasao a pammapatay.#


text:
STA. MARIA, Ilocos Sur – Inaresto dagiti polis ti maysa a baro nga adda ikutna nga armas bayat ti panaginomna iti maysa a videoke bar iti tiendaan ditoy.
Inwayat dagiti polis ti operasion kalpasan a nakaawatda iti tawag nga adda lalaki a nakasabbikel iti paltog nga umin-inom iti Peña Videoke Bar iti tiendaan publiko ditoy.
Pinanggep ni Marlon Cardena, 21, baro, residente iti Dalit, Pilar, Abra ti aglibas ngem dagus a kinemmeg dagiti polis ket kinumpiskada ti Cal. 45 Colt Special 1911 US nga armasna.
Napilaan iti kaso iti korte ti Narvacan ti suspetsa.#


text:
VIGAN CITY – Impeksa dagiti agtartaraken iti baboy ditoy ti amakda a bumassit ti paglakuanda gapu iti mapapati a pannakaipalubos ti iseserrek dagiti baboy manipud kadagiti sabali a probinsia.
Dinawat dagiti hog raisers iti opisina ti provincial veterinarian ti pannakaamiris a nalaing dagiti dokumento dagiti negosiante sakbay a mapalubosanda a mangiserrek iti baboyda ditoy probinsia.
Mapapati a naggapu iti Bulacan dagiti baboy ngem maallawatda iti Pangasinan sada maiserrek ditoy probinsia.
Naipadamag iti kallabes nga adda natakuatan a sakit ti baboy iti Bulacan.#


text:
VIGAN CITY – Indagadag ni Vigan City Health Officer Dr. Loida Ranches bayat ti miting dagiti barangay captains ditoy siudad ti naing-inget a pannakitinnulongda iti panagdaldalus iti sakupda a barangay tapno malapdan ti panagadu ti kaso ti dengue iti siudad.
Malaksid ti Barangay Bulala, sipsiputan ti city health office ti Barangay Paratong gapu iti mapaliiw nga umad-adu a bilang dagiti agsakit iti dengue.
Nupay kasta, segun iti city health officer, awan pay ti casualty ti dengue iti siudad agsipud ta dagus a naitaray dagiti nagsakit iti ospital para iti naan-anay a pannakaagasda.#


text:
NARVACAN, Ilocos Sur – Nayendorso ti kaso nga alarm and scandal maikontra ti maysa a baro gapu iti panagpaputokna idi aldaw ti Agosto 7.
Maysa nga inquest resolution ti inyisio ni provincial prosecutor Jessica Viloria a nangiyendorsoanna iti MTCC, Narvacan ti kaso nga alarm and scandal maikontra ken ni Larren Cabanit y Cabico, 31, baro, ken residente iti Sitio Nagsabaran, Barangay Cagayungan, Narvacan.
Nagresponde dagiti polis iti nadakamat a sitio kalpasan a nakaawatda iti tawag manipud iti selpon mainaig iti panagpaputok ni Cabanit idi agarup alas 10:30 ti aldaw ti Agosto 7.
Kinumpiska pay dagiti polis ti cal. 22 magnum revolver a paltog ti suspek nga addaan iti pito a kapsula ken 11 a bala.#